Nikšić: Projekti obnove kuća, škola i zdravstvenih ustanova su već počeli – Magazin Plus\nHome/Nikšić: Projekti obnove kuća, škola i zdravstvenih ustanova su već počeli\nJako je bitno da Fond za pomoć područjima stradalim u prirodnoj nesreći profunkcioniše u što kraćem roku – kazao je u izjavi za bh. novinsku agenciju Patria (NAP) Nermin Nikšić, premijer Federacije Bosne i Hercegovine.\n“Vlada i ja ulažemo velike napore da Fond profunkcioniše što prije i već sutra ćemo imati prvu sjednicu Upravnog odbora”, dodao je premijer.\nNikšić je kazao da je žalosno da su, kada je riječ o poplavljenjim područjima, izgubljena u jalovim raspravama u Federalnom parlamentu čak dva mjeseca, a sada ti isti ljudi, kaže Nikšić, koji su očito zloupotrijebili najveću prirodnu nesreću u historiji BiH i patnje građana, optužuju Vladu za sporost.\n“Unatoč tome, projekti obnove već su počeli na brojnim mjestima u FBiH i u narednim sedmicama bićemo svjedoci njihovog dodatnog intenziviranja”, kaže Nikšić.\n“Različite institucije FBiH, od ministarstava, fondova, agencija ili direkcija u skladu sa svojim nadležnostima i mogućnostima već rade poslove na obnovi kuća, školskih ili zdravstvenih objekata, ali i druge mjere koje za cilj imaju pomoć građanima ali i privredi. Tu je posebno bitno naglasiti dobru saradnju sa međunarodnim organizacijama. Primjer je, recimo, saradnja UNDP-a i Fonda za zaštitu okoliša FBiH gdje će se nekih 9 miliona KM zajedničkih sredstava uložiti u obnovu obdaništa, osnovnih i srednjih škola, domova zdravlja i ti poslovi su već počeli i Vlada im je dala punu podršku”, dodao je on.\nKada je riječ o sredstvima s namjenskog donatorskog računa FBiH, ona će, kazao je Nikšić, postati operativna kada se u potpunosti formira Fond.\n“Svaka marka će doći do onih kojima je potrebna i uradit ćemo sve da spriječimo zloupotrebe, te da donatori znaju gdje i kako utrošen novac. Međutim, Vlada ima i druga sredstva koja u saradnji sa općinama i kantonima uveliko ulaže na terenu već od maja i činimo sve da sredstva sa kojim raspolažemo, usmjerimo prema nastradalim područjima te da ona budu dostupna onima kojima su najpotrebnija”, upozorio je Nikšić.\nOno što je trenutno objektivan problem u FBiH, kaže Nikšić, su nove lokacije za izgradnju kuća koje su stradale u klizištima.\n“Koristim priliku da i na ovaj način pozovem opštine da što prije, u skladu sa novim zakonima, osiguraju zamjenske lokacije, jer to sada mogu uraditi bez plaćanja bilo kavih naknada ili taksi, kako bi se moglo pristupiti izgradnji novih objekata. Bez rješavanja pitanja zamljišta i lokacija gradnja nije moguća i to se mora razriješiti što je brže moguće, koliko god to realno bio težak posao”, rekao je Nikšić, piše NAP.\nPet predstavnika BIH na EP u Berlinu\n3. kolo Premijer lige BiH: Široki Brijeg savladao Vitez 2:1


U Beogradu održan sastanak o realizaciji Krosa RTS u rasejanju – RASEJANJE.info\nBlaženka Trivunčić, Milka Andrić, Slavica Jašić i Tatjana Popović\nFoto: arhiva Kros RTS-a\nNa poziv Stevana Kovačevića, osnivača i direktora Krosa RTS-a, održan je sastanak u Ministarstvu prosvete, nauke i tehnološkog razvoja Republike Srbije vezan za realizaciju 31. krosa RTS-a u dijaspori, piše sajt Srpske škole u Francuskoj, Italiji I Sloveniji. Na sastanku sa Zoranom Kostićem, posebnim savetnikom ministra prosvete, odlučeno je da se sportski i obrazovni segmenti Krosa RTS-a sprovedu u odeljenjima dopunske nastave u regionu i u dijaspori od druge polovine septembra, gde to bude dozvolila zdravstvena situacija.\n„U razgovoru sa rukovodiocima Sektora za osnovno i predškolsko obrazovanje i vaspitanje, u čijem se delokrugu nalazi dopunska nastava, razmotrena su aktuelna pitanja pred početak nove školske godine. Data je snažna podrška realizaciji tradicionalnih manifestacija i ostvarivanju novih inicijativa, uz razumevanje izmenjenih okolnosti i uslova u kojima se izvodi obrazovno-vaspitni rad u inostranstvu“, istakla je koordinatorka Srpske škole za Francusku, Italiju i Sloveniju Blaženka Trivunčić, koja je sa svojim koleginicama prisustvovala sastanku.\nKako je navedeno na stranici Kros Rts-a „i takmičenje i obrazovni segmenti odvijaće se od sredine septembra, kada počinje školska godina za našu decu u rasejanju. Obim realizacije zavisiće od virusa korona.\nKros RTS-a već je održan u Dordrehtu u Holandiji. Rukovodilac takmičenja u toj zemlji Milan Vukas izrazio je želju da se i tamošnja deca uključe u obrazovne projekte. U njih će, pored škola iz Francuske, Nemačke, Italije i Srbije, prvi put ući Poljoprivredno-veterinarska škola Rekovac.Posle sastanka posvećenog Krosu RTS-a, koordinatorke su posetile i rukovodioce Sektora za predškolsko i osnovno obrazovanje.\n← Kulturni događaj Art dimenzije se odražava danas u Beogradu u 18 časova\nSavez Srba Slovenije podržava uvođenje dvojnog državljanstva za Srbe iz Slovenije →


Press Online :: Hronika :: DETALJI HAPŠENJA OSUMNJIČENOG ZA UBISTVO ADVOKATA ZRELECA: Vladimir Šaranović zvao ženu na mobilni, policija ga locirala!\nDETALJI HAPŠENJA OSUMNJIČENOG ZA UBISTVO ADVOKATA ZRELECA: Vladimir Šaranović zvao ženu na mobilni, policija ga locirala!\nVladimir Šaranović (40), koji je osumnjičen za ubistvo advokata Vladimira Zreleca, pijan pokušao da čestita Novu godinu supruzi Nataši iako je ona već dva meseca u Centralnom zatvoru\nVladimir Šaranović (40), koji je osumnjičen za ubistvo advokata Vladimira Zreleca (50) 1. decembra 2015. na Vračaru, uhapšen je u iznajmljenom stanu u Zrenjaninu pošto je policija locirala poziv koji je pokušao da uputi supruzi Nataši na njen mobilni telefon!\nKako Kurir saznaje, Šaranović je u noći proslave Nove godine, najverovatnije u pripitom stanju, pokušao da pozove ženu, iako je ona dva meseca ranije uhapšena u njihovom stanu na Kanarevom brdu, gde je pronađena droga.\n- Nemam nikakve veze sa ubistvom advokata Zreleca. On je bio i moj zastupnik, poznavao sam ga 10 godina - rekao je, kako Kurir saznaje, na saslušanju Vladimir Šaranović, inače rođak pokojnog Slobodana Šaranovića, kome se sudilo zbog sumnje da je organizovao ubistvo Nikole Bojovića, rođenog brata Luke Bojovića.\n- Život mi je uništen - navodno je rekao Šaranović. On je, međutim, navodno priznao da je njegova marihuana koju je policija pronašla u njegovom stanu a potom uhapsila suprugu Natašu.\n- Rekao je da je droga njegova i da supruga nije ni znala da imaju marihuanu na terasi. Kako je naveo, na dan kad su pre dva meseca specijalci upali u stan, on je bio o obližnjoj kladionici i posmatrao sve. Rekao je da zbog droge nije došao kući, a da je onda nastavio da „tumara i luta po Srbiji“ ne znajući šta da radi - otkriva izvor Kurira.


Lekari sa ginekologom sutra kod Šešelja\n► Lekari sa ginekologom sutra kod Šešelja\n25.01.2012 | 09:24h ► 18:01h Hag\nHaški tribunal odobrio je lideru Srpske radikalne stranke Vojislavu Šešelju da ga u pritvoru poseti lekarski tim po njegovom izboru.\nMeđu specijalistima koje je Šešelj tražio da vidi je i ginekolog Paja Momčilov, koji je poslanik SRS u Skupštini Srbije.\nUpravo je insitiranje na dolasku Momčilova i napravilo problem sa odobravanjem posete ekipe lekara iz Srbije Šešelju.\nDirektor Kancelarije za saradnju sa Haškim tribunalom Dušan Ignjatović potvrdio je da je taj sud prihvatio lekare koje je odabrao lider radikala i naveo da će ta poseta biti ubrzo realizovana.\nIgnjatović je podsetio da je država u više navrata nudila Šešelju da ga pregleda tim srpskih lekara, što je on odbijao, i dodao da nadležni organi nisu učestvovali ni u izboru aktuelnog tima, ali da je, ukoliko takav zahtev bude podnet, Srbija spremna da snosi troškove puta Šešeljevog tima u Hag.\nNekadašnji ministar zdravlja i visoki funkcionera JUL-a Milovan Bojić, koji predvodi Šešeljev lekarski tim, rekao je da će njihov zadatak prilikom odlaska u Hag biti da pogledaju celokupnu dokumentaciju o dosadašnjem lečenju lidera radikala i da ga pregledaju te da su spremni da krenu u svakom trenutku.\n"Mi smo spremni da ovog trenutka krenemo na aerodrom i da idemo ka Hagu. Ovog momenta. Znači oni su zaista na potezu", rekao je Bojić.\nDolazak Momčilova više nije sporan, iako je tribunal uveren da je stranačka pripadnost jedini razlog za njegovo uvrštavanje u tim, odnosno da se poseta lekara praktično politizuje.\nŠešeljev stav je inače bio da, ako poseta ne bude dozvoljena ginekologu Momčilovu, ne želi da ga posete ni drugi specijalisti.\nStanković: Ginekolog - dugogodišnji porodični lekar\nMinistar zdravlja Srbije Zoran Stanković najavio je da će ekipa srpskih lekara sutra ujutru, u četvrtak, otići u Haški tribunal gde će pregledati Šešelja, o čijem zdravstvenom stanju minitarstvo ima izveštaj, ali iz medicinskih i etičkih razloga ne žele da ga iznesu u javnost.\n"Imajući u vidu pejsmejker koji je ugrađen mogu da kažem da je zdravstveno stanje Šešelja ozbiljno narušeno i da je potreban poseban tretman pre svega u sudnici", kazao je ministar zdravlja.\nOn je naveo da je Ministarstvo platilo 2.500 evra za troškove puovanja i dvodnevnog boravka u Hagu ekipi lekara u kojoj su kardiolozi i pulmolozi Milovan Bojić, Zora Naumović, Miodrag Vukčević, kao i Paja Momčilov koji je ginekolog i poslanik SRS.\nStanković je kazao da će ta ekipa lekara nakon uvida u medicinsku dokumentaciju i Šešeljevo zdravstveno stanje podneti izveštaj Ministarstvu zdravlja.\nStanković je rekao da je Ministarstvo zdravlja uvažilo želju Šešselja o timu lekara, a povodom polemike u javnosti što I ginekolog odlazi u Hag, kazao je da je Momčilov dugogodišnji porodični lekar i da se zato na Šešeljev zahtev nalazi u njegovom timu.\nautor: MP/AA\tizvor: Tanjug/Novi magazin


Vlada Republike Srpske raskinula ugovor sa Batagonom @ InfoBijeljina \nVlada Republike Srpske stavila je danas van snage Memorandum i zaključke, ranije potpisane sa kompanijom Batagon, potvrđeno je za RTRS u Vladi Srpske.\nIz Vlade je za RTRS potvrđeno da se ugovor raskida, jer Batagon nije u predviđenom roku ispoštovao obaveze.\nVlada Srpske negativno je odgovorila, nakon što je švajcarska kompanija Batagon od Vlade, uprkos ranije dogovorenom smjeru djelovanja, zatražila da kupi potraživanja samo jedne institucije Srpske od Fabrike glinice Birač, a u kasnijim periodima parcijalno otkupljuje i ostala potraživanja.\n- Prema ranije potpisanom Memorandumu i zaključcima Vlade Srpske, Batagon može da plati potraživanja u cjelosti, a ukoliko se to ne prihvati i ukoliko iz ove kompanije ostanu pri stavu da žele parcijalno plaćanje, naredni korak morao bi biti raskid ugovora - saopšteno je ranije iz Vlade Srpske.\nU odgovoru Vlade, takođe, stoji da u ponudi koju je Batagon ovoj instituciji stavio na razmatranje, Memorandumu, kao i svim zaključcima Vlade Srpske, nedvosmisleno definisano da je na otkup stavljen pun iznos potraživanja, te da svaka druga ponuda dovodi u pitanje realizaciju otkupa potraživanja.\n- Pomenućemo još jednom i da su Vam u momentu Vaše ponude bile poznate sve pravne okolnosti u vezi sa sudskim postupcima koji su se vodili u vezi sa predmetnim. Kako ste i samo naveli u Vašem aktu da je Batagon Internationa AG čvrsto opredijeljen da uspješno realizuje predmet potraživanja, ona su moguća u okviru pomenutih dokumenata – Memoranduma o razumijevanju zaključen između Vlade Srpske i društva Batagon International AG i zaključaka Vlade Srpske - navedeno je u odgovoru Vlade.\nŠvajcarska kompanija Batagon od Vlade Srpske u proteklom periodu je otkupila 43 miliona KM potraživanja Srpske od fabrike Birač u stečaju.


Gojković otvorila konferenciju Prestonica kulture Srbije 2023 – BALKAN TV NOVI SAD\nHomeKulturaGojković otvorila konferenciju Prestonica kulture Srbije 2023\nGojković otvorila konferenciju Prestonica kulture Srbije 2023\n15/07/2021Redakcija BALKAN TVKultura, Vesti0\nMinistarka kulture Srbije Maja Gojković danas je na otvaranju konferencije „Prestonica kulture Srbije 2023“ pozvala sve zainteresovane lokalne samouprave da od 2. avgusta do 2. septembra podnesu svoje konkursne prijave za taj projekat.\n„Pokazalo se da većina lokalnih samouprava u našoj zemlji ima zaista velike potrebe za izgradnjom infrastrukture u oblasti kulture. U pojedinim sredinama reč je o obnovi već postojećih objekata dok u drugima nedostaje sasvim nova infrastruktura. Kako bi se dalje unapredio proces decentralizacije kulture osmišljen je program Prestonica kulture Srbije 2023 po uzoru na projekat Evropska prestonica kulture“, izjavila je Gojković.\nGovoreći na konferenciji koju je organizovalo Ministarstvo i Kolor Media Komjunikejšns, Gojković je navela da „nosilac ove prestižne titule ne može biti grad koji to već jeste, kao što su Beograd i Novi Sad, već lokalna samouprava koja ima potencijale i kojoj treba pomoći da ojača kapacitete za opšti razvoj baziran na kulturi i kulturnom turizmu“.\nPrema njenim rečima, osnovni ciljevi projekta su da se kroz podršku jednoj lokalnoj samoupravi ojačaju ključni faktori kulturnog razvoja, podigne kvalitet kulturnog života, poboljša umetnički i turistički razvoj, ali i podstakne donošenje strategije kulturnog razvoja na lokalnom nivou.\nDodala je da će se realizacijom ovih ciljeva u odabranoj opštini stvoriti uslovi za rešavanje dugogodišnjih problema u oblasti kulture, kao i za unapređenje aktuelnih i osmišljavanje novih kulturnih sadržaja.\n„Time će se dobiti dobra osnova za oživljavanje postojećih i pokretanje savremenih institucija kulture, kao i za veće ukljućivanje građana i umetnika u proces kreiranja i sprovođenje kulturnih politika na nivou lokalne zajednice“, kazala je Gojković.\nMinistarstvo je za realizaciju ovog projekta formiralo radnu grupu koju čine stručnjaci u oblastima koje su usko povezane s najvažnijim ciljevima programa, koji su takođe učestvovali na konferenciji.\nUčesnici panela su bili upravnica Galerije Matice srpske Tijana Palkovljević, direktor Jugoslovenske kinoteke Jugoslav Pantelić, direktorka MSUB Marijana Kolarić, v.d. direktorka Republičkog zavoda za zaštitu spomenika kulture Beograda Dubravka Đukanović, v.d. direktorka UK „Parobrod“ Marija Pavlović, dok je moderator bio direktor Zavoda za proučavanje kulturnog razvitka Marko Krstić.\nSaradnja novosadskih i japanskih umetnika: Novi konkurs Evropske prestonice kulture\nVulin obišao vatrogasce koji gase požare na Crnom vrhu


Početna Portfolio Distribucija i zastupanje\nDentalMedical je jedna od vodećih kompanija u regiji za snabdevanje medicinskim I stomatološkim materijalom I opremom kao i pružanju podrške u sferi digitalnih tehnologija.\nPosvećeni smo zadatku da zdravstvenom osoblju omogućimo efikasniji rad uz istovremeno poboljšanje opskrbe pacijenata I uspešnosti lečenja.\nImamo ugovore o direktnom zastupanju sa preko 40 svetskih proizvođača najsavremenije opreme i materijala iz oblasti medicine i stomatologije. Naši dobavljači su isključivo firme iz zapadne Evrope, SAD i Japana koji našim kupcima mogu garantovati najviši kvalitet svojih artikala, usluge i ponuditi vrhunsku tehnologiju.\nZajedno sa proizvođačima pružamo klijentima punu podršku u nabavci, edukaciji, servisu, održavanju, marketingu, konsaltingu i finansiranju opreme. Snabdevamo državne institucije, bolnice, fakultete, privatne klinike i laboratorije.\nStriktno primenjujemo propise Ministarstva zdravlja i smernice dobre prakse u distribuciji lekova i medicinskih sredstava, da bismo obezbedili najviši mogući nivo kvaliteta i sigurnosti za naše kupce a posredno i za pacijente. To obezbeđuje maksimalnu sigurnost u praćenju porekla i kvaliteta artikala koje prodajemo.\nPomažemo proizvođačima da se usaglase sa lokalnim propisima i zastupamo ih pred agencijom za lekove i medicinska sredstva, pripremamo dokumentaciju i registrujemo proizvode i puštamo ih u prodaju na lokalnom tržištu, brinemo o logistici uvoza i skladištenja pod zahtevanim temperaturnim režimima.\nPonuda DentalMedicala je gotovo 20.000 artikala koje možete pronaći kategorisane na našim internet stranicama. Brza i tačna isporuka sa sopstvenih zaliha je visoko cenjena u krugu naših kupaca i dobavljača.


utorak, 19. feb 2019, 15:00\nPredsednik Aleksandar Vučić najavio je mogućnost održavanja vanrednih izbora i dodao da će o tome odlučiti uskoro. On je objasnio da su izbori mogući ukoliko situacija oko Kosmeta ostane nepromenjena, odnosno ukoliko Priština ne ukine takse, pa se dijalog ne nastavi. Vučić je rekao kako je posle jučerašnje izjave Ramuša Haradinaja jasno da Priština neće uskoro povući takse . Istakao je da smo izašli iz zamrznutog konflikta i da možemo očekivati samo pogoršanje situacije, te da to otvara i unutrašnja pitanja i mogućnost da izbori budu održani nešto ranije. Predsednik je naveo da pred Srbijom nije lak period i da će se naša zemlja truditi da sačuva mir i stabilnost.\nProtokol o saradnji između beogradskih opština i opština na teritoriji Kosova i Metohije potpisali su, u Palati Srbija, direktor Kancelarije za Kosovo i Metohiju Marko Đurić i zamenik gradonačelnika Beograda Goran Vesić. Saradnja će biti realizovana u oblastima kulture, umetnosti, zdravstvene i socijalne zaštite, obrazovanja, privrednog razvoja, infrastrukture i drugim.\nInstitutu za majku i dete u Beogradu biće izdvojeno 263 miliona dinara za izgradnju novog sterilnog bloka, odnosno odeljenja za transplantaciju koštane srži, najavio je Aleksandar Vučić posle obilaska te ustanove. Vučić je naveo da je u Institut do sada uloženo 142 miliona dinara, a u kompletnu obnovu još oko 20 miliona evra. Predsednik je rekao da se nastavljaju ulaganja u zdravstvo.\nVaterpolisti Srbije igraće protiv Rumunije u Evropa kupu. Utakmica u Subotici počinje u 17 časova. Prenos je na Drugom programu naše televizije.


KASUMOVIĆ: Vandalski čin napada na sigurnost i imovinu mene i moje porodice - Portal 072info\nKASUMOVIĆ: Vandalski čin napada na sigurnost i imovinu mene i moje porodice\nJoš uvijek nepoznate osobe, najvjerovatnije simpatizeri NK Čelik, napali su danas na imovinu prvog čovjeka grada Zenice postavljajući transparent sa dvosmislenom porukom na ogradu njegove kuće. O ovom incidentu upoznata je i zenička policija, a Krim-inspektori obavili su uviđaj na licu mjesta. Zbog ovog nezapamćenog vandalskog čina, oglasio se i Fuad Kasumović, gradonačelnik Zenice:\n-Društvene mreže, lažni fcb profili tzv. botovi koji su sistemski SDA projekat unošenja smutnje kod građana, s ciljem podrške samoubilačkoj politici ove stranke, odnosno omalovažavanja sve većeg broja slobodnomislećih građana Zenice i BiH, danas su se iza 13 sati utrkivali koji će prvi objaviti informaciju sa fotografijom koja predstavlja vandalski čin napada na moju ličnu sigurnost i imovinu moje porodice.\nNa svakom sastanku sa predstavnicima kluba i navijača, tražio sam da se uradi revizija i utvrdi tačno stanje, da se zna ko su ljudi koji su se okoristili o Čelik i zeničke sportske klubove. SDA je ta koja zagovara tezu, da se na temeljima istine gradi sretna budućnost BiH. Tako bi trebali zagovarati i spas Čelika umjesto što na svaki mogući način pokušavaju zataškati svoj i kriminal svojih kadrova.\nMoja porodica i moja privatna imovina nemaju nikakve veze sa onim što se dešavalo i što se dešava u NK Čelik! Ovaj čin smatram ugrožavanjem sigurnosti moje porodice i mene, kao i naše imovine, što sigurno neću dozvoliti – napisao je Fuad Kasumović.\nPrethodni članakPromjene na noktima mogu ukazivati na dijabetes\nSljedeći članakU Rimu postavljen automat za pice, spremna za tri minute


Рубрика: Политика Аутор: Преузето 1.097 пута прочитано Датум: 30.06.2007 Одштампај\nPredsednik Saveta za saradnju s Haškim tribunalom Rasim Ljajić izjavio je da glavna tužiteljka Karla del Ponte prilikom poslednjeg boravka u Beogradu nije dobila obećanje da će Ratko Mladić biti predat Hagu do kraja godine.\nLjajić je novosadskom “Dnevniku” rekao da je u petak razgovarao s predstavnicima Tribunala povodom takve izjave Karle del Ponte moskovskom dnevniku “Komersant”, ali da mu je rečeno da “njene reči nisu tačno prenete”.\n“Dobio sam uveravanje iz Tribunala da ona nikad nije izjavila da je u Beogradu dobila obećanje da će Mladić biti izručen do kraja godine, već da je kazala da se lično nada da će to biti učinjeno u tom roku”, rekao je Ljajić.\nPrema njegovim rečima, nije ni bilo moguće da neko iz Vlade Srbije da takvo obećanje glavnoj tužiteljki Haškog tribunala, pošto bi to moglo da znači da je vlastima Srbije poznato gde se Mladić nalazi, ili barem to da li je u zemlji.\nLjajić je još naveo da nadležni organi Srbije “intenzivno rade na lociranju Ratka Mladića”.\n« « Претходне вести: Bomba u centru Londona\nНаредне вести: Zarobljenike klali motornom testerom » »\nКривокапић: Не знам колико је сад изводљиво да Ђукановић оде у шуму 19. септембар 2020\nПредлог из Немачке: Направити заједницу суверених држава од Лисабона до Владивостока 19. септембар 2020\nЕвропска агенција одобрила дексаметазон за лечење ковида 19. септембар 2020


Abhazija pozvala rukovodstvo Rusije da je prizna\nod Admin taj Sre 20 Avg 2008 - 17:22\nPredsednik Abhazije Sergej Bagapš pozvao je danas rukovodstvo Rusije da prizna tu otcepljenu gruzijsku autonomnu republiku kao suverenu i nezavisnu državu i uspostavi sa njom diplomatske odnose, javila je agencija Itar-Tas s iz Suhumija\nU obraćanju ruskom predsedniku i parlamentu, koje je podržala i skupština nepriznate republike, navedeno je da u slučaju uspostavljanja diplomatskih odnosa može da bude zaključen sporazum o prijateljstvu i uzajamnoj pomoći i u njega uključena odredba o stacioniranju u Abahziji Oružanih snaga Rusije radi podrške miru i sa ciljem nedopuštanja "upada drugih snaga".\nSkupština nepriznate republike je usvojila obraćanje svim parlamentima i narodima sveta da priznaju nezavisnost Abhazije, naveo je Itar-Tas s.\nRanije danas je ministar inostranih poslova Sergej Šamba izjavio da bi rusko priznanje nezavisnosti Abhazije i otcepljene gruzijske autonomne oblasti Južne Osetije bio "najefikasniji odgovor na sve izazove i promenljivu situaciju u regionu i svetu".\nAgencija Itar-Tas s prenela je izjavu zamenika predsednika odbora ruske Dume za pitanja Zajednice Nezavisnih Država i veze sa dijasporom Konstantina Zatulina da će se sledeće nedelje deputati donjeg doma parlamenta - koji su trenutno na godišnjem odmoru, sastati u Moskvi da razmotre situaciju nastalu posle agresije Gruzije na Južnu Osetiju.\n"Naš odbor će, bezuslovno, razmotriti obraćanje Abhaizje", rekao je on, podsetivši da je 21. marta Duma usvojila deklaraciju u kojoj je "bilo jasno rečeno da, u slučaju da Gruzija primeni silu protiv Abhaizje i Južne Osetije, dom ostavlja za sebe mogućnost da preporuči priznanje nezavisnosti tih republika".\nPrema njegovim rečima, napad na Južnu Osetiju poništio je "svaki dalji smisao priznanja teritoirjalne celovitosti Gruzije u granicama bivšeg ŠSR-a".\nI lider komunista u Dumi, Genadij Zjuganov, rekao je da je "glavni zadatak u najskorije vreme priznati Južnu Osetiju i Abhaziju" i da "bez toga mira na Kavkazu nikada neće biti".\nItar-Tas s navodi da nije isključeno da se 25. avgusta sastane Savet Dume, koji može istog dana da preporuči specijalnu sednicu, a, po drugoj varijanti, da se vanredno plenarno zasedanje održi u sredu ili petak, 27. ili 29. avgusta.\nPretpostavlja se da će parlamentarci razmatrati specijalnu izjavu Dume o situaciji u Južnoj Osetiji i mogućem priznanju nezavisnosti, navela je ruska državna agencija.\nPotpredsednica Saveta federacije Rusije Svetlana Orlova najavila je danas da će i gornji dom na vanrednoj sednici 25. avgusta razmotriti obraćanje Rusiji za priznanje nezavisnosti otcepljene gruzijske autonomne oblasti i republike.\nU aprilu 1990. Gruzija se otcepila od ŠSR-a, a pola godine kasnije autonomna oblast Južna Osetija se otcepila od Gruzije.\nČim su, posle oružanih sukoba sa gruzijskom vojskom u Južnu Osetiju ušle mirovne snage, nezavisnost je 1992. godine proglasila Abhazija, u kojoj su takođe izbili krvavi sukobi. U tim sukobima je poginulo oko 10.000, a izbeglo više od 200.000 ljudi, pretežno Gruzina.


Izjednačavanje radnih kvalifikacija na nivou EU do 2012. - Klix.ba\nSvijet Izjednačavanje radnih kvalifikacija na nivou EU do 2012.\nIzjednačavanje radnih kvalifikacija na nivou EU do 2012.\n25.10.2007. u 10:18\nRadne kvalifikacije dobijene u jednoj članici Evropske unije trebalo bi da važe i u ostatku 27-članog bloka do 2012. godine, prema prijedlogu koji je podnesen Evropskom parlamentu u Strazburu, javljaju agencije.\nPlan, koji treba da dobije i podršku vlada članica EU mogao bi da olakša građanima Unije da pronađu posao van teritorije matične zemlje.\nEksperti smatraju da bi se na taj način zadovoljile rastuće potrebe na tržištu rada i u isto vrijeme snažno povećala konkurentnost regionalne privrede.\nPredviđeno je da se sve diplome, certifikati i stepeni radnih kvalifikacija dobijeni u bilo kojoj od zemalja EU uvrste u jedan od ukupno osam referentnih nivoa kvalifikacija koji su predviđeni pravilima Unije.\nEksperti navode da je pokretljivost radne snage u Evropi na vrlo niskom nivou, jer svega nekoliko procenata od ukupno 490 miliona žitelja Unije živi i radi van teritorije matične države.\nTako niska pokretljivost radne snage je, međutim, naglo promijenjena poslije prijema u članstvo EU, tokom poslednje tri godine, 12 pretežno istočnoevropskih zemalja.\nRačuna se da je u tom periodu oko 1,5 miliona radnika iz Poljske otišlo u Veliku Britaniju, Irsku i neke druge "stare" članice EU, u potrazi za bolje plaćenim radnim mjestom.\nTaj trend se, sudeći prema najnovijim izveštajima, nastavlja i "seobom" znatnog broja kvalificiranih radnika iz drugih novoprimljenih čalnica EU.\nStručnjaci za tržište rada predviđaju da će se većina zapadnoevropskih članica EU već u toku naredne decenije suočiti sa sve većom nestašicom kvalificirane radne snage, posebno na poslovima u uslužnoj djelatnosti i raznim industrijskim sektorima.\nprije 10h 57m 54\nprije 11h 21m 139\nprije 15h 49m 89


Softver za video nadzor Dahua DSS V8\nNaslovna | SOFTVER ZA VIDEO NADZOR – NOVI DAHUA DSS V8 VMS\nDahua Security Software (DSS) V8 je najnoviji VMS proizvod kompanije Dahua Technology. Ova verzija ima novi, pojednostavljeni korisnički interfejs, što uveliko poboljšava jednostavnost korišćenja. Kroz koncept aplikativnog dizajna, Dahua DSS 8.0 nudi objedinjeno upravljanje sa šest glavnih poslovnih scenarija kako bi se zadovoljile bezbednosne potrebe kupaca. Uključujući 3 glavne sigurnosne aplikacije, 2 glavna upravljanja objektima i 1 glavno upravljanje održavanjem i administriranjem sistema.\nNovi Dahua DSS Agile 8 video menadžment softver\nPotpuno osveženje u redizajnu i odvajanju interfejsa, načinilo je DSS V8 veoma odzivnim i jednostavnim za korišćenje.\nSistemom se može upravljati jednim klijent računarom putem autorizacionog menadžmenta koji služi za uspostavljanje efikasne kontrole različitih operacija korisnika, dok ujedno maksimizuje jednostavnost upravljanja sistemom.\nDahua softver za video nadzor DSS V8 je dizajniran na osnovu stvarnih poslovnih potreba i primena, što ga čini veoma praktičnim za korišćenje, značajno redukujući vreme pretrage i pospešujući sveopštu efikasnost pri svakodnevnim operacijama. Dahua DSS 8 se sastoji od tri modula za upravljanje aplikacijama bezbednosti, zatim od dva modula za upravljanje targetiranim objektima (ljudi i vozila) i od jednog modula za upravljanje radom, administriranjem i održavanjem sistema.\nIntegrisan monitoring u realnom vremenu\nLiveView interfejs nudi različite integrisane module, kao što su video zapisi, kontrola pristupa, web stranice, mape, događaji,.. što sve u zbiru olakšava monitoring aktuelnih dešavanja i unapređuje incident menadžment procese.\nKoristi proširenje interfejsa na desnoj strani kako bi na vreme odgovorio na događaje. Jednostavnim prevlačenjem događaja u bilo koji prozor u okviru VMS interfejsa, korespodentni video će se tada automatski reprodukovati sa 15 sekundi pre događaja, kao i sa 15 sekundi nakon događaja, radi potpunije i efikasnije istražne procedure.\nKako je naveo g-din Roman Roxer, jedan od vodećih Software Product Manager-a kompanije Dahua Technology: „Svakom VMS-u je takođe potrebna kvalitetna mobilna aplikacija, zato mi imamo DSS Agile 8 za naš DSS V8 VMS.\nDSS Agile 8 nudi live view, playback, DeepXplore mogućnosti pretrage, kao i punu kontrolu nad integrisanim sistemom kontrole pristupa i dvosmernu komunikaciju sa našim interfon uređajima. Dahua DSS V8 sa DSS Agile 8 predstavlja idealnu kombinaciju za svaki video nadzor projekat.“\nKolega Roman Roxer ujedno je kreirao i novu playlist-u na oficijalnom Dahua DSS Pro YouTube kanalu, gde mnogo brže i efikasnije nego čitajući konvencionalna uputstva za upotrebu, možete savladati setovanje, instalaciju, konektovanje uređaja, kreiranje alarmnih događaja, mapa,… i još mnogo toga korisnog u radu sa DSS VMS-om. Ovu playlist-u izuzetno korisnih tutorijala možete pogledati na sledećem linku: Dahua DSS Pro tutorijali.\nDahua DSS 8 kontrolni panel\n• Prikazuje opšte statuse konektovanih uređaja, video kanala, hdd prostora, servera, koristi različite boje za razlikovanje različitog statusa i intuitivno i brzo otkriva abnormalnosti.\n• Prikazuje trendove vezane za greške u proteklih 7 dana i blagovremeno upozorava.\n• Omogućuje pretraživanje istorije grešaka na opremi i uslugama.\n• Podržava prilagođeno slanje izveštaja, uključujući vreme slanja, period, temu, sadržaj podataka i primaoce.\nIntegrisana napredna pretraga\n• Postiže inteligentno pretraživanje targetiranih objekata poput ljudi i vozila, na osnovu vremena i lokacije.\n• Omogućuje arhiviranje podataka o ulazima i izlazima vozila i ljudi, snimanje slika ljudi.\n• Pretraživanje zapisa poput ljudskog tela, slike lica i potvrde identiteta, formiranje zapisa hronološkim redosledom.\n• Biblioteka predmeta može se stvoriti na jedinstven način za efikasnije upravljanje događajima, slikama, video zapisima, dokumentima,..\n• Generišite i eksportujte sistemske izveštaje, uključujući osnovne informacije, video zapise, slike i ažurirane zapise.\n• Dahua DSS 8 Agile koristi RASP ili VAF za sprečavanje veb napada.\n• Kada sistem otkrije mrežne napade, korisnici će dobiti obaveštenje putem e -pošte, mobilnog telefona itd.\n• CA sertifikat.\nUkoliko planirate video nadzor projekat koji uključuje video menadžment softver i veći broj kamera, od sada možete 90 dana testirati besplatno Dahua DSS Professional video menadžment softver jednostavnom prijavom na sledeći link. Takođe, ukoliko su vam potrebne dodatne konsultacije u vezi sa planiranjem i pravilnim projektovanjem željenog sistema možete nam se obratiti putem kontakt formulara za kompletnu podršku prilikom nabavke adekvatnog sistema video obezbeđenja.


Lev Manovič, predavanje: Kako gledati 10 miliona slika? :: MSUV\nLev Manovič, predavanje:\nKako gledati 10 miliona slika?\nPonedeljak, 25. maj 2015. godine u 13h\nVizuelizacija mnoštva podataka kao umetnički i istraživački alat\nPredavanje Lev Manoviča, profesora u Fakultetskom centru Gradskog univerziteta Njujorka, (The Graduate Center, City University of New York) i dugogodišnjeg uglednog profesora na Odeljenju za vizuelne umetnosti Kalifornija - Univerziteta u San Dijegu, održaće se u ponedeljak, 25. maja, 2015. godine, u Muzeju savremene umetnosti Vojvodine, u Novom Sadu.\nZbog velikog interesovanja, molimo Vas da ukoliko želite da prisustvujete predavanju, Vaše prisustvo potvrdite na mail tijana.filipov@msuv.org, najkasnije do 22. maja, 2015. godine.\nProjekat Media Art\nProgram Media Art nastao je iz potrebe da se savremeni umetnici i studenti u domenu video arta i digitalnih medija podrobnije upoznaju i edukuju u oblastima teorije, konzervacije i zaštite, kao i distribucije novih medija savremene vizuelne umetnosti, a u vezi sa pojmovima i standardima prakse o kojima se u našoj umetničkoj i kulturnoj sredini površno i nedovoljno zna ili se ne pridaje adekvatan kreativni i društveni značaj.\nPokretanje programa predavanja, radionica i projekcija je edukativnog karaktera i ima za cilj da publici u Srbiji omogući uvid u stavove i mišljenja istaknutih teoretičara medija, kustosa i distributera umetnosti na digitalnim medijima, kao i da predstavi primere umetnika koji su ostvarili značajne radove na novim medijima.\nProfesor u Fakultetskom centru Gradskog univerziteta Njujorka, (The Graduate Center, City University of New York) i dugogodišnji ugledni profesor na Odeljenju za vizuelne umetnosti Kalifornija Univerziteta u San Dijegu (UCSD) gde je od 1996-2012. vodio nastavu iz digitalne umetnosti , nove teorije medija i digitalnih humanističkih nauka, autor je čuvene knjige Jezik novih medija (The Language of New Media) 2001. koja se smatra najiscrpnijom istorijom medija posle MekLuana. Centar za savremenu umetnost u Beogradu izdao je zbornik njegovih tekstova "Metamediji" 2001. Rođen je u Moskvi gde je studirao slikarstvo, arhitekturu i računarsko programiranje. Jedan od vodećih teoretičara novih medija. Od 1981. živi u Njujorku gde je magistrirao na studijama eksperimentalne psihologije. Osnivač je i direktor Inicijative za softverske studije (Software Studies Initiative).\nU svojoj izuzetno uticajnoj knjizi Jezik novih medija, Lev Manovič formuliše prvu sistematsku teoriju novih medija i pozicionira je u relacioni odnos sa drugim oblastima kulture, kako prošlih tako i sadašnjih. Ključna ideja knjige je da se ispita uticaj digitalne revolucije u vizuelnoj kulturi, koristeći teoriju i istoriju kinematografije kao konceptualno istraživačko sočivo. Lev Manovič vidi svet iz perspektive "postkomunističkog subjekta" koji je veoma oprezan u onom delu koji se odnosi na proklamovani demokratski potencijal Interneta i novih medija, nudeći zamenu pozicije utopijske euforije za jedan izbalansiraniji pogled. Kombinujući akademsko i primenjeno iskustvo i teorijska oruđa iz humanističkih nauka (istorija umetnosti, književna teorija, medijske studije, socijalna teorija) i računarsku logiku, Lev Manovič razvija metod takozvanog "digitalnog materijalizma" kao sredstvo da otkrije novu logiku kulture. Koncept jezika u naslovu se koristi ne da bi označio povratak strukturalističke metodologije, već da bi definisao novu liniju razvoja koja se fokusira na novonastale konvencije i ključne forme novih medija. U svojoj analizi, Lev Manovič definiše četiri ključna trenda koji oblikuju razvoj novih medija tokom vremena: modularnost (nezavisno postojanje različitih elemenata), automatizacija (automatsko kreiranje i modifikacija novih medijskih objekata), prilagodljivost (više verzija novih medijskih objekata) i transkodiranje (konvertibilnost novih medijskih objekata u drugi format). Postavljanjem novih medija u okvir šireg istorijskog konteksta, prema Lev Manoviču, postaje moguće definisati putanje koje vode ka sadašnjem stanju kao i primena ovih putanja u budućnosti.\nKljučni koncept ili esencijalna alatka za razumevanje savremene stvarnosti po Manoviču jeste baza podataka. Nova, digitalizovana realnost, kreirana unutar World Wide Weba čini da se svet pojavljuje kao beskonačna i nestrukturirana baza podataka, slika, tekstova, te stvara potrebu da se unutar istog razvija sopstvena etika i estetika. Baza podataka definiše se kao antiteza narativu, kao naš glavni metod kulturnog izražavanja koji organizuje prikupljanje čak i pojedinačnih stavki ali sa svešću o njihovoj univerzalnoj važnosti. Ako ovu logiku primenimo i na starije kulturne artefakate, bilo koji ikonografski sistem se može smatrati bazom podataka koji omogućava i obezbeđuje generacije i generacije pojedinačnih, specifičnih narativa. Kao posledica toga, baza podataka se pojavljuje kao meta ready-made s potencijalom da destabilizuje okamenje oblike i ideje i ostvari ili materijalizuje sistem beskrajnih mogućnosti.\n2005. godine, Lev Manovič predstavlja ideju kulturne analitike, metodologije koja nam pomaže u detektovanju trendova i inovacija unutar naše kulturne imaginacije. Širenje digitalne kulture dovelo je do ekspanzije broja kulturnih agenata širom sveta, samim tim i do otežanog razumevanja nove globalne kulture starim teorijskim alatima. Umesto toga, Lev Manovič predlaže odgovarajući softver iz sfere nauke i praksu interaktivne vizualizacije u kontekstu humanistike. U praksi, to znači korišćenje računara za obavljanje komparativne analize velikih skupova podataka, analize koje ljudi nisu sposobni sami izvesti i koja ide korak dalje od jednostavne manuelne deskripcije i kvalitativne analize.\nLev Manovič ne promoviše ovu metodu kao jedini mogući model uspostavljanja značenja, ali ga vidi kao komplementarni metod, metod koji će proširiti dostupne alate za tumačenje čovečanstva. Kombinujući tradicionalne prakse i digitalne tehnike moguće je produbiti odgovor na pitanje o tome što nove kulturne discipline mogu izvući iz nove analize podataka i interaktivne vizualizacije.\nDr. Lev Manovich analyzing patterns in media content\nDr. Lev Manovich: "Photography as Big Data: How to Find Patterns in Millions of Instagram Images"\n25. maj – 13 časova Muzej savremene umetnosti Vojvodine - Kino sala | Dunavska 37, Novi Sad\n26. maj – 19 časova Kulturni Centar Beograda, bioskopska dvorana, Kolarčeva 6, Beograd\nKoncepcija i medijаcijа: Drаgаnа Žаrevаc, vizuelnа umetnicа, Gordаnа Dobrić, kustos, KCB\nProjekаt je reаlizovаn u koprodukciji sа Muzejem sаvremene umetnosti Vojvodine u Novom Sаdu i Fаkultetom zа medije i komunikаciju Univerzitetа "Singidunum" u Beogrаdu, uz sаrаdnju i podršku: Fondа Elysee, Gete institutа i Frаncuskog institutа u Beogrаdu, Ministаrstvа kulture i medijа Republike Srbije, Pokrаjinskog sekretаrijаtа zа kulturu i javno informisanje Vojvodine, Grаdа Beogrаdа-Sekretаrijаtа zа kulturu.\nTIJERI DESTRIJE, Er Eskiz\nPredavanje: Autorska prava\ni arhiviranje video radova\n22. april 2015. god\n10 miliona slika?


Sportske.net - Bane tvrdi: "Možemo do titule!"\nBane tvrdi: "Možemo do titule!"\nNakon tri godine pauze, Ivanović smatra da ekipa Čelsija ove sezone konačno može da ponovo podigne trofej Premijer lige.\nMurinjova ekipa primila je gol nakon svega trinaest sekundi u meču sa Sautemptonom, ali su igrači uspeli da se vrate i posle dosta muke ostvare pobedu rezultatom 3:1. Ovo je bio prvi od čak deset mečeva koji očekuju „Plavce“ u decembru, a na kraju meseca videćemo da li će Čelsi i dalje biti konkurent za titulu. Naš Bane smatra da hoće.\n„U poslednjih par godina smo u ovom periodu sezone već zaostajali dosta bodova, ali sada smo tu pri vrhu i to znači da imamo priliku. Veoma je dobar osećaj igrati meč i znati da si konkurent za trofej. Dosta smo napredovali kao ekipa, ali to moramo da pokazujemo u svakoj utakmici. Još od 2010. godine, ovo je naša najbolja prilika da osvojimo titulu, ali moramo da to na terenu pokažemo svake nedelje, da se borimo za svaki bod.“ - ističe Ivanović.\nEkipu Čelsija očekuje par susreta protiv timova sa dna tabele, Sanderlendom, Stoukom i Kristal Palasom, pre nego što dva dana uoči Božića budu otišli na megdan Arsenalu, lideru prvenstva.\n„U decembru se najbolje vidi koliko je liga teška. Tu morate pokazati koliko je vaš tim jak i da i u takvom rasporedu može da pobeđuje i osvaja bodove. Pet ili šest ekipa mogu da osvoje ligu i po tome je Engleska specifična.“\n„Ovaj tim ima karakter da preokrene mečeve, čak i kada ne igramo dobro, moramo da pobedimo i osvajamo bodove. Pokazali smo to protiv Sautemptona, ali ima još dosta da se igra.“ - iskren je Bane.\nČelsi u sredu igra protiv Sanderlenda u 20:45, a biće to zanimljiv susret zbog činjenice da je novi menadžer „Crnih mačaka“ Gas Pojet, fudbaler koji je četiri sezone nosio dres „Plavaca.


OBAVLJENA EKSHUMACIJA NA PODRUČJU OPŠTINE LOPARE\nDana 23.05.2012. godine, u mjestu Koraj na užem lokalitetu naselja Čaršija, na području opštine Lopare, obavljena je ekshumacija pod nadzorom Tužilaštva BiH, a ekshumirani su kompletni posmrtni ostaci jedne osobe, za koje se pretpostavlja da pripadaju osobi muškog spola.\nNakon pronalaska, posmrtni ostaci transportovani su u prosekturu u Tuzlu. Identitet stradale osobe bit će naknadno utvrđen vještačenjem i DNK analizom.\nProcesom ekshumacije na terenu koordinirao je istražilac Posebnog odjela za ratne zločine Tužilaštva BiH, a u postupku ekshumacije sudjelovali su službenici Instituta za nestale osobe BiH, vještak patolog sudsko-medicinske struke, radnici i mehanizacija Komemorativnog centra Tuzla, kao i policijski službenici PS Lopare.\nTužilaštvo BiH, zajedno sa ostalim agencijama za provođenje zakona, kao i institucijama koje sudjeluju u procesu traženja i identifikacije nestalih osoba, nastavlja rad na procesu ekshumacije i traženja posmrtnih ostataka žrtava ratnih zločina u svim krajevima Bosne i Hercegovine.


Holandska lekarka oslobodjena krivice sa slučaj eutanazije\nIzvor: Beta, 11.Sep.2019, 15:48\nHolandski sud danas je oslobodio krivice lekarku optuženu da je sprovela eutanaziju nad pacijentkinjom obolelom od alchajmera 2016. godine a da nije prethodno bila dovoljno uverena da ima njen pristanak. Slučaj je prvi takav u Holandiji, jedna od prvih zemalja koje su su legalizovale eutanaziju. Tužioci i lekari se nadaju da će ovaj slučaj razjasniti kako zakon o eutanaziji iz 2002. može da bude primenjen kada se radi o ljudima sa teškom demencijom. "Zaključujemo da su svi pravni zahtevi oko sprovodjenja eutanazije bili zadovoljeni. Prema tome osumnjičena je oslobodjena svih optužbi", rekla je sudija Marijete Renkers u Hagu. Slučaj se radio o eutanaziji sprovedenoj pre tri godne nad 74-ogodišnjom ženom kojoj je data fatalna doza lekova iako je bila naznaka da je možda promenila mišljenje od kada je pismeno izjavila da želi da umre.Lekarka je otpužena da nije delovala sa dovoljno brige jer, kako su navodili tužioci, nije uložila dovoljno napora da istraži da li pacijentkinja i dalje želi eutanaziju.\nHolandska lekarka oslobođena krivice sa slučaj eutanazije\nIzvor: Radio 021, 11.Sep.2019\nHolandski sud danas je oslobodio krivice lekarku optuženu da je sprovela eutanaziju nad pacijentkinjom obolelom od alchajmera 2016. godine, a da nije prethodno bila dovoljno uverena da ima njen pristanak...Slučaj je prvi takav u Holandiji, jedna od prvih zemalja koje su su legalizovale eutanaziju....


Na Palama uhapšen Saša Baričanin – SARAJEVO.co.ba\nObjavljeno 01. 02. 2011 01. 02. 2011 od sarajevo.co.ba\nNa Palama uhapšen Saša Baričanin\nGrbavica tokom Opsade, Sarajevo\nPripadnici Agencije za istrage i zaštitu jutros su na području Pala uhapsili Sašu Baričanina (42), koji se sumnjiči da je tokom 1992. godine izvršio zločin protiv čovječnosti.\nTužilaštvo BiH je saopštilo da je Baričanin pod istragom Posebnog odjeljenja za ratne zločine jer je osumnjičen da je tokom 1992. godine, na području sarajevskih naselja Grbavica i Vraca, zajedno sa Veselinom Vlahovićem Batkom počinio ubistva, silovanja, pljačkanja i zastrašivanja civila bošnjačke nacionalnosti.\nBaričanin je uhapšen po nalogu Tužilaštva BiH. Veselin Vlahović Batko, koji je osumnjičen za ratne zločine na Grbavici od 1992. do 1995. godine, izručen je u avgustu prošle godine u BiH iz Španije.\nOn je uhapšen u mjestu Altea u Španiji u martu 2010. godine na osnovu međunarodne potjernice. Tužilaštvo BiH ga sumnjiči za “54 krivičnopravne radnje” počinjene nad civilima Bošnjacima i Hrvatima, uključujući ubistva, mučenja, prisilne nestanke i silovanja.\nNazad Protest za Egipat u Sarajevu\nNaprijed Jacques Chirac počasni građanin Sarajeva


Onemogućavanje aplikacije za Outlook - Podrška\nOnemogućavanje aplikacije za OutlookAko ne želite da koristite neku aplikaciju za Outlook, možete je onemogućiti da se ne bi pojavljivala u porukama. Ako kasnije ponovo budete želeli da je koristite, omogućite je. Pogledajte članak Omogućavanje aplikacije za Outlook da biste saznali kako.\nU aplikaciji Outlook Web App izaberite stavke Opcije > Upravljaj aplikacijama.\nKliknite na ime aplikacije, a zatim kliknite na dugme Onemogući.


Kuće na selu za mlade bračne parove: Ovo su svi uslovi i rokovi za konkurs, do 1,2 miliona po paru | Novosadski informativni portal 021\nKuće na selu za mlade bračne parove: Ovo su svi uslovi i rokovi za konkurs, do 1,2 miliona po paru\n17:39 > 17:39\nDržava će finansirati kupovinu seoskih kuća sa okućnicom u vrednosti do najviše 1,2 miliona dinara po objektu, što je prema trenutnom srednjem kursu oko 10.206 evra.\nPravo da konkurišu za ovaj iznos bespovratnih sredstava imaće državljani Srbije, sa prebivalištem na teritoriji naše zemlje, mlađi od 45 godina i bez nekretnine u vlasništvu. Konkurs će biti raspisan po objavi uredbe u Službenom glasniku, prenosi N1.\nUredba koju je pre dva dana usvojila Vlada Srbije odnosi se na Program dodele bespovratnih sredstava za kupovinu seoske kuće sa okućnicom na teritoriji Srbije za 2021. godinu.\n"Seoska kuća sa okućnicom, za čiju kupovinu podnosioci prijave konkurišu, može da se nalazi na teritoriji svih naseljenih mesta Srbije, izuzev u gradskim i opštinskim sedištima i prigradskim naseljima", navodi se u uredbi.\nZa šta ne može\nKo ima pravo da konkuriše\n"Maksimalni iznos bespovratnih sredstava predviđen za kupovinu seoske kuće sa okućnicom iznosi 1,2 miliona dinara. Ukupna vrednost seoske kuće sa okućnicom ne može biti veća od tog iznosa", predviđeno je uredbom.\nKako se navodi u pratećim dokumentima, Ministarstvo za brigu o selu dodeljuje bespovratna sredstva za celokupni iznos procenjene tržišne vrednosti nepokretnosti.\nPravo učešća na javnom konkursu imaju podnosioci prijave koji obavezno ispunjavaju sve sledeće uslove: Da su zajedno sa jedinicom lokalne samouprave na čijoj teritoriji se nalazi seoska kuća sa okućnicom, podneli elektronski popunjen obrazac prijave sa dokumentacijom propisanom programom (obrazac prijave se preuzima na zvaničnoj internet stranici ministarstva), da su državljani Republike Srbije, da imaju prebivalište na teritoriji Srbije, da imaju manje od 45 godina života, da su podnosioci prijave u bračnoj zajednici ili trajnijoj vanbračnoj zajednici u momentu podnošenja prijave ili je podnosilac prijave samohrani roditelj ili mladi poljoprivrednik ili poljoprivrednica.\nSa prodavcem kuće koju kupuju ne smeju biti u krvnom srodstvu "u pravoj liniji do bilo kog stepena, a u pobočnoj zaključno sa drugim stepenom, kao ni u tazbinskom ili adoptivnom srodstvu", predviđeno je uredbom. Ne smeju ni da budu u procesu odobravanja sredstava za kupovinu nepokretnosti bez obzira da li je reč o bespovratnim sredstvima, kreditu, ili subvencijama.\nNa kraju, u u momentu podnošenja prijave oni koji konkurišu za bespovratna srestva za kupovinu seoske kuće ne smeju da imaju bilo kakvih neizmirenih dospelih obaveza po osnovu poreza i doprinosa.\nJoš jedan od četiri uslova\nOsim svih obaveznih uslova za učešće na javnom konkursu, podnosioci prijave treba da ispunjavaju i jedan od četiri alternativno propisana uslova, predviđeno je uredbom.\nTreći uslov je da žive u gradskim sredinama samostalno u zakupljenoj nepokretnosti ili u porodičnoj zajednici sa ostalim članovima šire porodice i imaju nameru da žive na selu.\nI četvrti – da obavljaju poslove čija je priroda takva da ih mogu raditi od kuće na selu.\nKakva mora da bude kuća\nSeoska kuća sa okućnicom, za čiju kupovinu podnosioci prijave konkurišu, mora da ispunjava osnovne uslove za život i stanovanje. To znači da je bezbedna i uslovna za stanovanje, da poseduje infrastrukturu – kanalizaciju ili septičku jamu, vodu, struju i da postoji pristup do seoske kuće sa okućnicom preko tvrdog puta.\nTakođe, seoska kuća mora da bude upisana u katastar na ime prodavca, i ne sme da bude opterećena hipotekom niti bilo kojim drugim teretom.\nNe sme da postoji zabeležba da je nepokretnost ili deo okućnice izgrađena bez dozvole.\nUs sve navedeno, kupoprodajna cena mora biti u granicama tržišne vrednosti, a ni kuća, niti okućnica ne smeju da budu predmet sudskog spora, niti da postoje nerešeni imovinsko-pravni odnosi.\nPodnosioci prijave mogu konkurisati samo jednom prijavom.\nBudući vlasnici seoskih kuća neće smeti da je prodaju u narednih 10 godina, niti smeju da je stavljaju pod hipoteku tokom pet godina od sklapanja kupoprodajnog ugovora. Kuća mora biti pokrivena osiguranjem tokom 10 godina.\nPrecizno popunjena prijava i prateća dokumentacija šalje se preporučenom pošiljkom na adresu: Bulevar Mihajla Pupina broj 2a, 11070 Novi Beograd ili se dostavlja predajom na pisarnicu na toj adresi, predviđeno je uredbom.\nPrijave se predaju u zatvorenoj i zapečaćenoj koverti sa naznakom "Prijava na konkurs – sredstva za dodelu bespovratne pomoći za kupovinu seoske kuće sa okućnicom – NE OTVARATI", sa punim nazivom i adresom pošiljalaca na poleđini koverte.\nKako se navodi – prijave koje nisu podnete na takav način – neće se razmatrati.\nUredba će stupiti na snagu objavom u Službenom glasniku. Nakon toga, ministarstvo treba da raspiše javni konkurs.\n"Rok za podnošenje prijave teče od dana objavljivanja javnog konkursa do utroška budžetskih sredstava predviđenih za ovu namenu, a najkasnije do 1. novembra 2021. godine", navodi se u uredbi.\nBespovratna sredstva će se dodeljivati, kako se ističe, po redosledu podnetih prijava – do utroška budžetskih sredstava predviđenih za ovu namenu, a najkasnije do 1. novembra 2021. godine.\nZa realizaciju ovog programa u budžetu je opredeljeno 500 miliona dinara.\nkuće na selu\tkuća na selu\n25.11.2021\t• 08:49\nDobar dan I mmi smo zaitersovani za tu ponudu pomozite molim vas nemamo krov nad glavom imamo 3 dece malih pomozite molim vas\n25.11.2021\t• 00:38\nDobro vece dali nam mozete pomoci.nemamo krov nad glavom imamo 3 dece pomozite molim vas\n20.11.2021\t• 12:21\nPetoclanij mladoj porodica\nPetoclanoj mladoj porodici potreban krov nad glavom socijalno smo ugrozeni milimo za pomoc


Zvezdina grupa: Laboral utišao Istanbul, Galata sve dalje od Top 16\nKošarkaši Laboral Kuće napravili su važan korak ka Top 16 fazi Evrolige, pošto su u osmom kolu Evrolige na gostovanju savladali Galatasaraj sa 82:89 (19:19, 19:20, 27:28, 17:22), a Olimpijakos je na svom parketu bio bolji od Neptunasa sa 89:79 (24:19, 23:17, 22:17, 20:26).\nKoliko je bilo neizvesno svedoči i to da nijedan tim nije imao više od četiri poena prednosti u prvom poluvremenu, a samo dva puta tokom prve deonice je Laboral imao tih plus četiri (4:8 i 10:14).\nU trećoj deonici je Bertenas trojkom odmakao Laboral na "magičnih" pet razlike, ali je istom merom izvratio Arojo za 45:46 i nastavio dramu. Razigrao se i iskusni San Emeterio, vezao sedam poena i držao goste iz Vitorije na šest-sedam razlike, a Galata je i tokom poslednje četvrtine jurila zaostatak.\nArojo je uspeo trojkom da poravna na 75:75 pet minuta pre kraja, da bi Erceg sa pet poena u nizu posle dugo vremena doneo prednost turskom timu od 80:79. Kratko su bili u plusu, jer se u najgorem trenutku po njih razigrao Perkins, ubacio trojku, dva penala i sam napravio seriju 0:7, odveo Laboral na 80:86 i rešio pitanje pobednika minut pre kraja.\nNajbolji u trijumfu Kuće bio je San Emeterio sa 25 poena (8/9 za dva, 2/7 trojke), a pratili su ga Tomas Ertel sa 12 i Bertans (3/4 trojke) i Tili (10 skokova) sa po 11. Galati nisu pomogle odlične partije Aroja i Ercega koji su ubacili 22, odnosno 17 poena.\nOlimpijakos je u Zvezdinoj D grupi nastavio dominaciju i posle prvog poraza se vratio na pobednički kolosek, pošto je u Atini bio bolji od Neptunasa sa 89:79. Crveno-bele iz Pireja su do sedmog trijumfa predvodili Brent Petvej sa 20 i Brajant Danston sa 15 poena, Spanulis je dodao 13, a Lafajet jedan manje. Bolji od ostalih u litvanskoj ekipi bili su Zavackas sa 15, te Butkevičijus i Benson sa po 11.\nPetar Strugar pokazao sa kim provodi vreme posle raskida sa Milicom Todorović - objavio i fotografiju


„Rusija zna iz iskustva da će platiti odgovarajuću cenu ukoliko se potvrde navodi o zlonamernoj aktivnosti Rusije prema Amerikancima u Avganistanu“\n„Ukoliko se nedavno izneti navodi o zlonamernoj aktivnosti Rusije prema Amerikancima u Avganistanu ispostave tačnim, Rusija zna iz iskustva da će platiti odgovarajuću cenu, čak i ako ta cena nikad ne postane javna“, piše O'Brajan u svome članku za „Vašington post“.\nOn je prokomentarisao i potencijalnu saradnju Rusije i SAD kada je reč o trilateralnom sporazumu o kontroli naoružanja s učešćem Kine.\nRekao je da se SAD nadaju da će postići sa Rusijom i Kinom sporazum koji ograničava sve nuklearno naoružanje.\nOn je dodao da su 23. jula američki predsednik Donald Tramp i ruski lider Vladimir Putin razgovarali i da su tada obećali da će uložiti sve napore kako bi produžili sporazum START 3 i kako bi ga poboljšali.\n„I Rusija i SAD su bile izložene napadu od strane agresivnih ekstremista. Američki zvaničnici će verovatno u narednim mesecima sarađivati sa svojim ruskim kolegama iz obaveštajne službe i policije na tom polju“, rekao je O'Brajan.


Stefanović: Sve više rasvetljenih ubistava - Studio B\nStefanović: Sve više rasvetljenih ubistava Tanjug\nHronikaHronika Pocetna 14. 03. 2018. 10:29:21\nMinistar policije Nebojša Stefanović kaže da je Beograd siguran grad i da je prethodna godina završena sa najnižim brojem ubistava u poslednjih 20 godina.\nKaže i da je sve više rasvetljenih ubistava, pre svega zahvaljujući profesionalizmu i posvećenosti policije.\n„Ne možemo da kažemo da je dobro kada se dogodi jedno ubistvo, ali kada pogledate u poređenju sa razvijenim zemljama Evrope i sveta videćete da je u Srbiji broj ubistava među najmanjima u svetu“, rekao je Stefanović za TV Prva.\nUpitan da li je Beograd siguran grad s obzirom na to da su se ovih dana gododila dva ubistva, Stefanović je rekao da je Beograd siguran grad, te da je već rasvetljeno jedno ubistvo, a da se na drugom radi.\nPoseta pomoćnika državnog sekretara SAD za Evropu i Evroaziju Vesa Mičela, smatra Stefanović, neće biti laki.\n„Naše pozicije se značajno razlikuju, očigledno je da SAD nisu promenile politiku. Predsednik (aleksandar)Vučić će Micelu postaviti pitanja na osnovu čega se oni zalažu za Vojsku Kosova, na osnovu kog međunarodnog akta, rezolucije Saveta bezbednosti…“, rekao je Stefanović za TV Prva.\nUprkos tome što, kako kaže, razgovori sa američkim zvaničkom neće biti laki, predsednik države nastaviće da se bori za interese srpskog naroda i države.


Abrini priznao da je on "čovek s kapom"\nMohamed Abrini na snimku bezbednosne kamere u jednoj briselskoj garaži pre hapšenja\nBelgijski federalni tužilac saopštio da je juče uhapšeni Belgijanac marokanskog porekla, koji je osumnjičen i za napade u Parizu u novembru prošle godine, rekao istražiteljima da je on osoba u društvu dvojice bombaša samoubica na snimku sa aerodroma Zaventem od 22. marta...\nBelgijski federalni tužilac saopštio je da je Mohamed Abrini, osumnjičeni za terorističke napade u Parizu u novembru prošle godine, rekao istražiteljima da je on misteriozni "čovek s kapom", koji se vidi u društvu dvojice bombaša samoubica na snimcima sa briselskog Zaventem aerodroma 22. marta.\nU jučerašnji racijama, belgijska policija uhapsila je pet osoba, među kojima je bio i Abrini, 31-godišnji Belgijanac marokanskog porekla, osumnjičen za učešće kako u pariskim, tako i briselskim napadima.\nBelgijsko tužilaštvo podiglo je danas optužnicu protiv četvorice osumnjičenih, povezanih sa smrtonosnim bombaškim napadima u Briselu, prošlog meseca, u kojima je ubijeno 32 ljudi, a povređeno još mnogo više.\nPrivedeni osumnjičeni, koji su identifikovani kao Mohamed Abrini, Osama K, Erve B. M. i Bilal E. M. optuženi su za učešće u “terorističkim ubistvima” i “aktivnostima terorističke grupe” 22. marta, kada su se dogodili napadi na briselskom aerodromu i na stanici metroa, navodi se u saopštenju tužilaštva.\nJoš dve osobe, uhapšene ove nedelje, puštene su na slobodu "posle temeljnog ispitivanja", dodaje se u saopštenju.\nRanije danas, belgijske vlasti potvrdile su da da su uhapsile i šestu osobu povezanu sa bombaškim napadima, bez objavljivanja detalja. Policijska racija sprovedena je u centralnoj briselskoj opštini Eterbek, ali se hapšenje nije odigralo tamo.\nUprkos brojnim hapšenjima u vezi sa terorističkim napadima u Parizu 13. novembra i martovskih bombaških napada, glavni grad Belgije i dalje je pod drugim najvišim stepenom uzbude od terorizma, zbog mogućnosti da dođe do novog napada.\nUhapšen poslednji osumnjičeni za Pariz\nIzručenje Abdeslama za nekoliko nedelja\nBelgija: Novi snimak osumnjičenog za napade


Rubrika „Da pitamo zajedno“: Kruševac dobija Kuću fudbala - KruševacGrad\nPostavljanje veštačke trave i uredjivanje terena fudbalskog kluba Borac u Bivolju trebalo bi da bude završeno sredinom aprila, a planirano je i sredjivanje zgrade tog Kluba, poznate kao Bela boca, u kojoj će ubuduće biti sedište Fudbalskog saveza Grada i Fudbalskog saveza Rasinskog okruga. To je za GRAD rekao Vladan Gašić, predsednik Fudbalskog saveza Rasinskog okruga, podsetivši da je upravo radove na infrastrukturi postavio kao prioritet prošlog marta, kada je izabran na pomenutu funkciju\n– Od Fudbalskog saveza Srbije su dobijena sredstva za podlogu za veštačku travu i za veštački teren, dok će Grad izdvojiti sredstva za uredjenje tribina i pomenute zgrade. Do sada je teren podignut do nivoa puta, što je bio preduslov za njegovo uredjivanje jer je on godinama bio plavljen. U toku je pripremanje podloge i drenaže. Teren će sa sve četiri strane imati po tri do četiri reda tribina, biće ogradjen i uradjen po standardima UEFE – precizirao je Gašić.\nVladan Gašić, predsednik Fudbalskog saveza Rasinskog okruga\nObjasnio je da je ideja da na tom mestu dobije Kuća fudbala Rasinskog okruga sa terenom koji će biti osvetljen reflektorima, imaće smeafor u boji, led ekran.\n– Tu će Borac igrati svoje utakmice kao domaćin, ali će pravo na korišćenje tog terena uz dogovor i raspored imati svi klubovi, odnosno sve kategorije, kako za igranje utakmica tako i za treninge. Poenta je da se rastereti teren na Mičetovom stadionu – rekao je Gašić.\nOn je kazao i da će se u Kruševcu, na sadašnjem terenu „Jedinstva“ u Aerodromskoj ulici, graditi fudbalski stadion.\n– Kruševac je medju gradovima za koje je predsednik Srbije Aleksandar Vučić najavio izgradnju stadiona. To će biti moderan, evropski stadion sa osam hiljada sedećih mesta, na kome će moći da igra bilo koja selekcija reprezentacije. Izgradnju će većinski finansirati Republika. Očekujem da će do kraja godine biti pokrenuta procedura prikupljanja potrebne dokumentacije i izrade projekta – naveo je on.\nKruševac će tako postati jedini grad, osim Beograda, koji ima dva stadiona.Gašić je napomenuo da se Fudbalski savez Rasinskog kruga trudi da, u skladu sa svojim mogućnostima, pomogne svim klubovima sa ovog područja. Tokom leta će ponovo klubovima biti podeljene lopte, a sa Fudbalskim savezom Srbije je dogovoreno da ovdašnji klubovi (ima ih 93) dobiju komplete dresova.\n18.01.2022 0 89\n14.01.2022 0 171\n12.01.2022 0 126\n05.01.2022 0 290\n04.01.2022 0 241\n03.01.2022 0 209\n20. januara 2022., 14:42


Studijska poseta Koledza nacionalne odbrane Nigerije Ministarstvu spoljnih poslova\nPrvi potpredsednik Vlade Srbije i ministar spoljnih poslova Ivica Dačić primio je danas u Ministarstvu spoljnih poslova polaznike 25. klase Svetskih geostrateških studija Koledza nacionalne odbrane Savezne Republike Nigerije koji su u studijskoj poseti Srbiji.\nTom prilikom, šef srpske diplomatije upoznao ih je sa spoljnom politikom i bezbednosnim izazovima sa kojima se naša zemlja suočava.\nU nastavku je govor ministra Dačića koji je održan tom prilikom:\n„Gospodo generali i oficiri,\nVeliko mi je zadovoljstvo da se nastavlja tradicija studijskih poseta Koledza nacionalne odbrane Nigerije Ministarstvu spoljnih poslova Republike Srbije i da imam priliku da vas upoznam sa spoljnom politikom i sa aktuelnim bezbednosnim izazovima i pretnjama sa kojima se Republika Srbija suočava.\nU okviru spoljnopolitičkih prioriteta Srbije, odnosi sa Afrikom zauzimaju izuzetno važno mesto. Srbija kao jedan od vodećih sukcesora bivše Jugoslavije, nastoji da sa afričkim zemljama ostvari strateško partnerstvo i saradnju. U tom svetlu, naša saradnja sa Afričkom Unijom je izuzetno uspešna i sadržajna i redovno učestvujemo na Samitima na najvišem nivou. Posetu Srbiji predsednice Komisije AU, N.D. Zume 2015. godine smatramo istorijskom i tom prilikom potpisan je Memorandum o ekonomskoj saradnji Vlade Republike Srbije i Komisije Afričke Unije.\nDozvolite mi da istaknem da sa Nigerijom, koju smatramo jednom od vodećih zemalja Afrike, imamo tradicionalno dobre i prijateljske bilateralne odnose, bez otvorenih pitanja. U tom duhu, predsednik Nikolić odlikovao je predsednika Nigerije Buharija ordenom Republike Srbije sa lentom za dalje negovanje prijateljskih odnosa dve države i nepriznavanje samoproglašene „Republike Kosova".\nSrbija ima interes za razmenom poseta na visokom političkom nivou. Na marginama SB UN-a u Njujorku, februara 2015. imao sam susret sa ministrom inostranih poslova Nigerije, čiju posetu očekujemo.\nSrbija visoko ceni postavljanje Nigerije u pogledu nepriznavanja „Kosova" i zahvaljujemo na toj podršci i ovom prilikom. Očekujemo da će Nigerija nastaviti sa podrškom našim stavovima o KiM, posebno u pogledu njihovih nastojanja ka članstvu u međunarodnim organizacijama, prevashodno u Unesku.\nZainteresovani smo za jačanje ekonomske saradnje, koja je nekada bila na zavidnom nivou. U okviru projekta „Svet u Srbiji", omogućeno je studentima iz Nigerije da studiraju u Srbiji, od kojih je njih 10 završilo svoje usavršavanje.\nOd suštinskog interesa za napredak i prosperitet Srbije i regiona Zapadnog Balkana je održavanje mira, stabilnosti i bezbednosti. To je osnovni uslov razvoja političkih, ekonomskih i opšte-društvenih odnosa. Zahvaljujući aktivnostima proteklih godina, Srbija se danas prepoznaje na međunarodnoj sceni kao deo rešenja, a ne problem, te se od međunarodnih faktora označava kao izvoznik bezbednosti i stabilnosti.\nJedan od strateških ciljeva Srbije je punopravno članstvo u EU i u tom smislu podržavamo evropske aspiracije svojih suseda i smatramo da je evropski proces najbolji put da se prevaladaju pitanja iz prošlosti i ceo region postane član evropske porodice država i naroda.\nU vojno-bezbednosnom smislu, Srbija se opredelila za politiku vojne neutralnosti i nema aspiracije da postane član NATO, niti bilo koje druge vojne organizacije u svetu Smatramo da postojeća saradnja kroz program Partnerstvo za mir, u kojem učestvujemo od 2006. predstavlja uspešan model odnosa sa NATO, koji je u skladu sa našim interesima, kao i zajedničiim interesima očuvanja regionalnog mir i stabilnosti. Istovremeno, Srbija poštuje opredeljenje svojih suseda u vezi sa njihovim članstvom u NATO u cilju promocije mira i stabilnosti u regionu.\nSrbija razvija intenzivnu saradnju i sa drugim važnim partnerima u svetu, pre svega sa Ruskom Federacijom i Kinom, u mnogim oblastima, uključujući vojnu i bezbednosnu. Od neprocenjivog značaja za Srbiju je njihova podrška u odbrani nacionalnih interesa Srbije na KiM. Odnosi Srbije sa NATO posebno su opterećeni bombardovanjem iz 1999. godine, koje je dovelo do brojnih civilnih žrtava i razaranja na našoj teritoriji. Sa druge strane, Srbija prepoznaje važnosti i ulogu NATO u sistemu regionalne bezbednosti, a posebno u zaštiti srpske zajednice na KiM, čiji je garant bezbednosti upravo NATO.\nKiM je glavni bezbednosni izazov za Srbiju i smatramo da se do trajnog i održivog rešenja jedino može doći političkim sredstvima, u skladu sa međunarodnim pravom. Srbija je opredeljena da se vodi statusno neutralni dijalog Beograda i Prištine, da se u okviru njega rešavaju pitanja od neposrednog interesa za građane u Pokrajini. U tom smislu, ispunjava ono što je dogovoreno Briselskim sporazumom i očekuje da to isto čini i Priština, što se na žalost ne dešava.\nPodržavamo aktivnosti KFOR-a na KiM koje su definisane Rezolucijom SB UN 1244. Očekujemo nesmanjeno prisustvo KFOR-a, kao garanta bezbednosti i implementacije Briselskog sporazuma, imajući u vidu da je aktuelna bezbednosna situacija i dalje krhka. Za Srbiju su apsolutno neprihvatljive aspiracije Prištine da promenom i proširenjem mandata tzv. KBS otpočne proces njihove transformacije u oružane snage.\nOd posebnog značaja za Srbiju je pitanje porasta radikalizma i nasilnog ekstremizma na KiM, uključujući i učešće Albanaca sa KiM na stranim ratištima kao terorističkih boraca. O razmerama ovog problema svedoči činjenica da su kosovski Albanci procentualno, u odnosu na broj stanovnika, najzastupljeniji iz regiona u redovima DAESH.\nPosebnu potencijalnu opasnost za Srbiju predstavlja povratak tzv. stranih terorističkih boraca koji se sada nalaze na ratištima u Siriji i Iraku. Oni su dodatno verski radikalizovani i nastavljaju da održavaju kontakte sa terorističkim ćelijama, vrše propagandnu delatnost u cilju vrbovanja novih boraca i njihovog prebacivanja na ratišta, a predstavljaju i stalnu opasnost od direktnog izvođenja terorističkih akcija na teritoriji Srbije i regiona Zapadnog Balkana.\nSrbija smatra da uspešnu borbu protiv terorizma i nasilnog ekstremizma čini preventivno delovanje u pravcu eliminisanja uzroka nastanka ovih fenomena koji obuhvataju širok spektar delovanja na sociološkom, ekonomskom, političkom i ideološkom planu. Zbog toga, Srbija smatra da UN treba da budu glavni međunarodni forum za razmatranje i rešavanje fenomena globalnog terorizma i u tom smislu, podržala je sve ključne rezolucije i činiće to i u budućnosti. Takođe, Srbija podržava principe Globalne strategije UN-a za borbu protiv terorizma, posebno segment koji se odnosi na mere za jačanje međunarodne saradnje, tj. „udruživanje" nacionalnih, regionalnih i međunarodnih napora.\nSrbija posebnu pažnju posvećuje i novim globalnim bezbednosnim izazovima, kao što su energetska i sajber bezbednost. Nastoji da stvori održiv energetski sistem zasnovan na diverzifikaciji kanala snabdevanja energentima. Svesna ubrzanog razvoja i napretka informacionih i telekomunikacionih tehnologija, Srbija pokušava da prati, koliko je to moguće, globalne tokove i trendove uspostavljanja nacionalnih sistema zaštite.\nNa kraju želim da naglasim da izražavamo solidarnost sa prijateljskim narodom Nigerije, koji je izložen napadima terorističke grupe Boko Haram. Pružamo punu podršku nigerijskoj Vladi u borbi protiv terorizma, koja je prema poslednjim informacijama veoma uspešna.\nKljučne reči: govori Nigerija Ivica Dačić Ministar spoljnih poslova


Sajber rat na pomolu: Iran razvio hakerske sposobnosti, Amerika ranjiva, pominju se Rusija i Izrael - Telegraf.rs\n09/01/20 | 18:00 ≫ 18:32\nSajber rat na pomolu: Iran razvio hakerske sposobnosti, Amerika ranjiva, pominju se Rusija i Izrael\nVeruje se da je Iran veoma razvio svoje hakerske sposobnosti kao odgovor na napad virusom na iranska nuklearna postrojenja\nFoto: Shutterstock, Flickr/ iLikeSpoons, pixabay.com\nOčekuje se da će hakeri koje podržava Teheran ciljati Sjedinjene Američke Države i njihove saveznike kako bi se osvetili za ubistvo iranskog generala kasima Sulejmanija, piše DW.\n"Iran ima snažan sajber-program i može izvršiti napade protiv SAD. Iran je u najmanju ruku sposoban da izvrši napade sa privremenim razornim efektima na kritičnu infrastrukturu u SAD", piše u upozorenju koje je americko Ministarstvo za unutrašnju bezbednost izdalo protiv mogućih sajber-napada Irana i njegovih pomagača, dan nakon što je u napadima americkim dronovima ubijen general Sulejmani.\nU tom upozorenju vlasti su tražile od građana da budu spremni na "sajber-napade, sumnjivu elektronsku poštu i zastoje na internetu". Samo nekoliko sati od objavljivanja tog upozorenja, sajt savezne vlade napali su hakeri navodno povezani sa Iranom: fotografiju predsednika Donalda Trampa su obradili tako da izgleda kao da je udaren u lice i takođe su odali počast ubijenom Sulejmaniju.\n"Hakovali Iranci iz grupe za sajber-bezbednost. Ovo je samo mali deo iranske sposobnosti! Uvek smo spremni", potpisali su hakeri. Još nije potvrdeno da li su ti hakeri bili povezani sa Teheranom, ali napad na američki sajt ličio je na napade iranskih hakera iz prošlosti.\nIran je isprva obećao "snažnu osvetu" nakon ubistva Sulejmanija, ali se onda zaustavio na nekoliko ispaljenih projektila na ciljeve u Iraku. Da li će možda udar hakerskim snagama biti nastavak odmazde?\n"Mislim da Iran neće koristiti sajber-napade kao primarni mehanizam osvete, već kao deo šireg osvetničkog pohoda. Nije pitanje da li će to uraditi, već samo kada će to uraditi", izjavio je za DW Filip Ingram, bivši britanski vojni obaveštajni oficir.\nVeruje se da je Iran veoma razvio svoje hakerske sposobnosti kao odgovor na napad virusom Stuknet iz 2010. na iransko nuklearna postrojenja. Smatra se da su taj napad izveli SAD i Izrael.\nOd tada je Teheran optužen za više razornih sajber-udara na svoje rivale, od kojih je najpoznatiji napad na naftnu kompaniju Saudi Aramco 2017. godine. Taj napad je prisilio Aramco da potpuno zameni kompjutersku mrežu i hardver.\nHakeri koji rade za Iran takode se sumnjiče za napade u SAD - na važnu infrastrukturu, velike banke i akademske institucije, ukljucujući i onaj kada je napadnuta jedna hidrocentrala u neposrednoj blizini Njujorka.\n"Poslednjih godina, posebno pod budnim okom pokojnog Sulejmanija, Iran je veoma razvio kapacitete za digitalni rat, kako bi nadoknadio slabu konvencionalnu vojnu silu zemlje", kaže za DW Jana Popkostova, direktorka Evropska centra za energetsku i geopolitičku analizu.\nMedutim, Popkostova kaže da će se Iran potruditi da izbegne direktnu konfrontaciju ili sajber-rat koji bi direktno vodila država.\n"Iako će se sajber-napadi sigurno koristiti, oni će se obavljati preko pomoćnika, kako bi Iran mogao da negira da su oni počinjeni u ime države", rekla je ona.\nJens Monrad, stručnjak iz firme za sajeber-bezbednost FireEye, ne predvida skore akcije jer, kako kaže, takvi napadi zahtevaju detaljne pripreme.\n"Ne bih rekao da bi Iran danas, recimo, mogao da pritisne crveno dugme i izvrši takav napad", rekao je on za DW.\n"Verovatnije je da će biti pokušaja špijunskih kampanja protiv vladinih i vojnih organizacija kako bi saznali kakva politika se vodi ili sprema, ili kako bi dobili osetljive informacije vezane za buduće napade", dodaje Monrad.\nPoučene napadima u prošlosti, SAD su tokom godina izgradile čvrstu odbranu od hakera. Ali to što se Amerika uzda u kompletnu umreženost infrastrukture - od finansijskih tržišta do brana - čini je ranjivijom za hakerske napade. Iran, nasuprot tome, i dalje može da funkcioniše i "oflajn".\nIako su iranske sajber mogućnosti dosta napredovale od napada Stukneta, one još ne mogu da se porede sa zemljama kao što su SAD, Kina, Rusija i Izrael.\n"Stavio bih Rusiju i Kinu na vrh liste, a kada govorimo o mogućnostima zapadnih zemalja, na vrhu su SAD, Velika Britanija i Izrael. Iran je malo iza njih, uglavnom zato što je pod jakim sankcijama, teže mu je da obuči ljude i da im obezbedi tehnologiju. Ali oni nisu potpuno izolovani", kaže Ingram.\nStrucnjaci kažu da bi Iran nedostatke mogao da nadomesti pokretanjem sajber-napada u koordinaciji s bliskom saveznicom Rusijom.\n"Te dve zemlje su sve bliskije. Rusija je imala agresivnu kampanju dezinformacija na internetu i šire. Ako bi Rusi mogli da iskoriste Iran, da se kriju iza njega i tako negiraju napade na različitim mestima ili da dobiju više iranske nafte i drugih stvari - mislim da su koordinirani napadi itekako mogući, ako ne i verovatni", rekao je Ingram.\nKako je jedno saopštenje izazvalo potres u Prištini: Da li se Čitaku slučajno "saplela" o Jamajku?\n9. januar 2020 | 18:23\nOvi i ameri rešili da udruženo zamajavaju svet.


Fabrici: Sporazum sa Prištinom nije automatsko članstvo u EU | Radio Kosovska Mitrovica\nKancelarije za KiM osuđuje incident u selu Globočica u opštini Gora\n8. July, 2018 18:13 |\nPut Srbije u Evropsku uniju je nepovratan, istakao je u intervjuu “Fonetu” šef Delegacije EU u Beogradu, ambasador Sem Fabrici, i naglasio da pitanje ulaska Srbije u Unije ne počinje sa “Da li”, već “Kada”, ali da pravno obavezujući sporazum sa Prištinom ne znači “automatsko članstvo”.\nObjašnjavajući stav o ireverzibilnosti priključenja EU, uprkos disonantnim tonovima predstavnika vlasti, Sem Fabrici je, u okviru serijala razgovora Kvaka 23, nedvosmisleno odgovorio da je “taj proces nepovratan”.\nFabrici je novinarki Danici Vučenić rekao da to “nije pitanje njegovog poverenja, već da o tome govore rezultati” i podsetio da je “dve trećine stranih investicija u ovu zemlju došlo iz EU”.\nIstovremeno, “dve trećine srpskog izvoza ide u EU, ljudi putuju svuda po Evropi, to je ono što govori o nepovratnosti procesa”, precizirao je Fabrici i dodao da proces evropskog pridruživanja vodi “kroz privredno, zakonodavno i insititucionalno usklađivanje”.\nMora da se posmatra “šira slika”, a ne “pojedinačne izjave ministara”, jer je “osnovna poruka cele Vlade, što se čulo i tokom obeležavanja njene godišnjice u Subotici, da je budućnost Srbije u EU”, naglasio je Fabrici.\n“Priključenje EU složen proces”\nNa primedbu da Srbija, na osnovu pojedini zaključaka Saveta EU i delova Godišnjeg izveštaja Evropske komisije, iznutra ne deluje kao zemlja kandidat, Fabrici je uzvratio da je “priključenje EU složen proces”.\nU pregovorima se tretira mnogo oblasti, od privrede, demokratije i migracija, do vladavine prava, ilustrovao je on i konstatovao da su izveštaji “faktografska slika stanja sa preporukama”.\nFabrici nije saglasan sa ocenama da postoji razlika u “oštrini tona” pisanih izveštaja i zaključaka EU i izjava evropskih zvaničnika o Srbiji i njenom napretku.\nPredočio je da predstavnici EU ističu “da je u Srbiji dosta toga važnog urađeno i da postoji napredak”, ali napominju i da je u oblastima, poput vladavine prava, “napredak ograničeniji i da mora više da se uradi”.\n“Vlada a želi da implementira preporuke Venecijanske komisije”\nNa opasku da nacrt ustavnih amandamna upućen Venecijanskoj komisiji pokazuje da vlast ne želi da se liši političkog uticaja na pravosuđe, Fabrici je ocenio da je “procedura poštovana”.\nKako je primetio, “Vlada je rekla da želi da implementira preporuke Venecijanske komisije”, pa bi trebalo “sačekati krajnji rezultat i konačan nacrt”.\nUpitan o stavu EU prema eventualnom referendumu o Kosovu, koji bi mogao da bude tačka zaokreta politike Srbije, Fabrici je rekao da na “ta pitanja ne može da odgovori” i ponovio da bi “dve strane pregovorima trebalo da rešepitanja koja su na stolu”.\nFabrici nije želeo da komentariše ni izjave ministra spoljnih poslova Ivice Dačića, koji je, hvaleći se da je šesta zemlja povukla priznanje Kosova, rekao da se “ne borimo protiv Prištine, već protiv njenih mentora i onih koji podržavaju Kosovo”.\nPerspektiva uključenja u Uniju, kao deo šire porodice, nije ni protiv koga, objasnio je Fabrici i precizirao da “spoljna politika EU ne cilja ni jednu posebnu zemlju”.\nObrazlažući usklađivanje spoljne politike Srbije sa politikom EU, on je istakao da postoje zajednička usklađena spoljnopolitička gledišta Evrope, koja se odnose i na Rusiju i na Kinu i na Ameriku i na bilo koju zemlju u svetu”.\nTo nije pitanje koje počinje sa “Da li”, već “Kada”, istakao je Fabrici, uveren da većina ljudi u Srbiji prepoznaje da su zdravija privreda, bolje upravljanje, veća transparentnost, poštovanje manjina i sloboda medija, dobri za zemlju.


TRI ZLATA ZA CARNEX SELECTION PAŠTETE: Još jedna međunarodna potvrda kvaliteta : Nadlanu.com\nTRI ZLATA ZA CARNEX SELECTION PAŠTETE: Još jedna međunarodna potvrda kvaliteta\nObjavljeno 23. sep 2016. / 20:15:41\nNa glavnom jesenjem događaju u Rusiji u oblasti trgovine mesom, voćem, povrćem, mlečnim proizvodima, učestvovalo je preko 1500 izlagača iz 62 zemlje, a velika pažnja poklonjena je predstavljanju privrednih komora različitih zemalja.\n- Veoma smo ponosni na ovu nagradu, posebno jer nam je dodeljena na tržištu, koje je za nas izuzetno važno. Carnex Selection linija jeste najmlađa u našem portfoliju, i drago nam je da su trud i znanje koji smo uložili u razvoj naše kokošije paštete prepoznati i cenjeni. Sa Selection kokošijom paštetom ponudili smo vrhunski proizvod, bez aditiva, konzervansa i veštačkih boja, napravljen od najboljih delova kokošijeg mesa – kokošijih grudi i bataka - izjavila je Tijana Katalinić, brend menadžer kompanije Carnex, povodom osvajanja zlatnih priznanja.\nKao lider mesne industrije, Carnex nudi vrhunske proizvode potrošačima u Srbiji, ali i na stranim tržištima, a dokaz toga su osvojene nagrade. Pored zlatnih priznanja na održanom "World Food Moscow 2016", kompanija Carnex je u februaru ove godine na jednoj od najvećih i najznačajnijih specijalizovanih izložbi prehrambene industrije u Rusiji i Istočnoj Evropi - "Prodekspo - 2016", bio jedini inostrani proizvođač nagrađen sa zlatnom medaljom za gotova jela i srebrnom za kompletan asortiman pašteta.\nPredsednik Privredne komore Srbije (PKS) Marko Čadež izjavio je danas da Srbija ima mnogo proizvoda koje može da ponudi tržištu Rusije.\n- Te nagrade otvaraju vrata za naše proizvode i govore da Srbija ima kvalitet i da naši proizvodi mogu da budu konkurentni i da osvajaju i najrazvijenija strana tržišta - kazao je Čadež.\nNa Medjunarodnom sajmu prehrambenih proizvoda "Svet hrane" (World Food) u Moskvi predstavilo se 1.500 izlagača iz 42 zemlje, a prema podacima PKS dogovoreni su novi izvozni poslovi kompanija iz Srbije vredni više od sedam miliona evra.


Učenje odraslih na radnom mestu | EPALE\nU tom smislu, učenje odraslih na radnom mestu treba posmatrati kao skup koji integriše postojeća znanja, nova saznanja, želju i motivaciju za novim saznanjima, kao i sam proces obrazovanja (bilo da je završeno ili je u toku). Kao dominantnu komponentu koja utiče na volju pojedinca za učenjem na radnom mestu, istakla bih samo školovanje, tačnije pečat koje ono ostavlja na pojedinca.\nUkoliko je osoba neometano prošla kroz proces školovanja, samo učenje na radnom mestu najčešće deluje motivišuće za pojedinca. Međutim, ako pričamo o pojedincima čije je školovanje prekinuto usled spoljašnjih faktora (dakle ne njihovom voljom), ili je pak bilo prekidano ili ometano pokušajima prilagođavanja sredini (bilo da je u pitanju promena škole ili promena grada, pa i države), može doći do različitih problema pri učenju na radnom mestu. Kada pričamo o ovakvim slučajevima odnos učenja na radnom mestu i samo školovanje posmatram kao dvosmeran proces:\n1) Ukoliko je pojedinac zadovoljan svojim učinkom na radnom mestu i primećuje da je nešto naučio ili savladao, sigurno će vremenom razviti pozitivan stav prema obrazovanju i školovanju (ukoliko ga nije imao), pa će sa tim u skladu želeti da nastavi svoje školovanje (ukoliko je ono bilo prekinuto), ili će bar pokazati interesovanje za nova saznanja, pa sa tim u skladu i razviti pozitivan odnos za učenje uopšte (ne samo na radnom mestu).\n2) Ukoliko pojedinac ne pokazuje dobre rezultate na svom radnom mestu ili pak pokazuje otpor prema novim saznanjima ili veštinama koje bi mogao da razvije, sam nastavak školovanja ili obrazovanja bi to i te kako mogao da promeni. Čak i u slučajevima kada su pojedinci imali negativan stav prema učenju uopšte, a ipak iz nekog razloga upisivali škole za odrasle i završavali ih, ispostavilo se da taj "papir" pruža mnogo više nego što to na prvi pogled izgleda. Ako pak ne promeni otpor koje pojedinac iskazuje prema novim saznanjima, daje bar bolju uklopljenost u radni ambijent i bolju integraciju na radnom mestu.\nS tim u vezi, učenje na radnom mestu (koje se u današnje vreme podrazumeva skoro pa u sklopu bilo kog radnog mesta), ali i samo školovanje, zahteva od timova za ljudske resurse odnosno nastavnika da uočavaju ključne kompetencije pojedinca, kao i da konstantno rade na njihovom unapređenju. To nije nimalo lak zadatak, ali uvek daje rezultate.\nUkoliko pak rezultati izostanu, problem je najčešće u samom stavu pojedinca koji najčešće nastaje usled nedostatka samopouzdanja ili emocionalne nepismenosti koje bih istakla kao najbitniji preduslov za aktivan i pozitivan pristup učenju, pa i životu uopšte. Međutim, zadavanje najjednostavnijih radnih zadataka (bilo u školi ili na poslu) i ohrabrujući stav nadređenih prema izvršavanju istih, sa postepenim pojačavanjem radnih obaveza ili davanjem složenijih radnih zadataka, uvek će se pozitivno odraziti na samopouzdanje pojedinca, pa samim tim i na razvijanje pozitivnog stava prema učenju.\nDakle, sam pozitivan stav prema učenju je suštinska komponenta dobrog odnosa prema skoro bilo kom radnom mestu, te u tom smislu treba raditi na samoj motivaciji pojedinaca, bilo putem alata timova za ljudske resurse koji će direktno uticati na ovu motivaciju ili pak kroz nastavak školovanja ili obrazovanja koje će, ako ne direktno, bar indirektno sigurno uticati.


Vukovima pripao derbi Beograda u američkom fudbalu - SPORTSKI ŽURNAL\nOdličnom igrom u odbrani Vukovi nisu dozvoljavali Zmajevima da se vrate u meč kao što su to učinili protiv Kragujevca u prošlom kolu\nFOTO: Fejsbuk/Vukovi Beograd\nEkipa Vukovi Beograd ubedljivo je savladala gradskog rivala Plave zmajeve 44:7 u beogradskom derbiju šestog kola Prve lige Srbije u američkom fudbalu.\nOdličnom igrom u odbrani Vukovi nisu dozvoljavali Zmajevima da se vrate u meč kao što su to učinili protiv Kragujevca u prošlom kolu, a posle sporijeg početka u napadu, u drugom poluvremenu i taj deo jedine neporažene ekipe je odlično funkcionisao i obezbedio ubedljiv trijumf.U poslednjem\nU kolu protiv Jagodine, Vukovi će pokušati da potvrde sezonu bez poraza, dok će se Zmajevi u direktnom duelu sa ekipom Novi Sad NJild Dogs boriti za prolaz u plej-of.\nKragujevac Vild Boars savladali su u gostima Jagodinu Black Hornets rezultatom 43:0, sigurnom igrom u odbrani Veprovi su rano rešili utakmicu, a napad je to potvrdio.\nU poslednjem kolu, Veprovi dočekuju Banat, a Jagodina, koja je na ovaj način ostala bez plej-ofa (1-4), gostuje Vukovima.\nU Banatskom Brestovcu ekipa Banat Bulls savladala je požarevačke Pastuve rezultatom 48:7, a Banat ima učinak 4-1 i u poslednjem kolu gostuje Kragujevcu, koji ima isti skor, u utakmici koja će najverovatnije biti proba za duel istih ekipa u polufinalu.\nPastuvi su završili sezonu bez pobede (0-6), ali su velikim trudom pokazali da ipak mogu da postanu ozbiljan prvoligaš.\nRezultati: Prva liga Srbije, 6. kolo: Belgrade Blu Dragons – Vukovi Beograd 7:44, Jagodina Blek Hornets – Kragujevac Vajl Boars 0:43, Banat Buls – Požarevac Pastuvi 48:7.


Zajedničko saopštenje Zaštitnika građana i Ujedinjenih nacija u Srbiji povodom Međunarodnog dana ljudskih prava\nPovodom ovog važnog dana, s velikim ponosom primećujemo da se situacija u oblasti ljudskih prava u Srbiji neprekidno poboljšava, ali i napominjemo da još uvek ne možemo biti zadovoljni, jer su ranjive grupe i dalje isključene. Ovo je utvrđeno i tokom nedavne posete Visoke komesarke Ujedinjenih nacija za ljudska prava Srbiji, kao i u Univerzalnom periodičnom pregledu kroz koji je Srbija prošla januara 2013.\nU ovom pozitivnom svetlu, ne smemo zaboraviti da naš zadatak da svim ljudima omogućimo uživanje ljudskih prava nije još završen, te ne smemo zanemariti kako dugotrajne probleme u oblasti ljudskih prava, tako i one koji su se nedavno javili.\nSve veći protok ilegalnih migranata i položaj azilanata u Srbiji predstavlja ozbiljnu bojazan u oblasti ljudskih prava. Stotine osoba koje traže azil u Srbiji imaju neodređen status i neizvesnu budućnost. Ovi ljudi žive u teškim uslovima, a mnogima nije dat ni krov nad glavom i pomoć u vidu najosnovnijih namirnica. Primećeno je da za većinu ovih ljudi nisu na odgovarajući način utvrđene ili registrovane njihove pojedinačne potrebe, kao i problemi vezani za njihovu zaštitu i ranjivost, što dodatno otežava njihov položaj.\n„Duboko nas zabrinjava položaj azilanata i ilegalnih migranata u Srbiji, sa više strana. Potrebno je hitno rešiti pitanje smeštaja i drugih osnovnih potreba. Od ključnog je značaja da se zakoni koji su trenutno na snazi u Srbiji primenjuju bez odlaganja ili izuzetaka, tako da svaki azilant i neregularni migrant može da bude blagovremeno prepoznat i evidentiran. Paralelno s tim, zakonski okvir mora da se unapredi, a pitanju pristupi regionalno, kako bi se predvideli izazovi sve većih globalnih i regionalnih migracija, a potrebne procedure i i resursi poboljšali. Ovo je pre svega ozbiljno pitanje ljudskih prava, i nacionalne i međunarodne vlasti ne smeju da zanemare taj ključni akspekt kada budu radile na rešenjima,“ rekao je zaštitnik građana Republike Srbije, Saša Janković.\n„Razumemo izazove s kojima se Srbija suočava u vezi sa porastom migracionih tokova preko Srbije i Zapadnog Balkana, ali je mala verovatnoća da će se situacija popraviti. Imajući u vidu situaciju u zemljama poput Sirije, Avganistana, ne možemo to da očekujemo. Pritisak će u tom pogledu samo biti jači, kao što je situacija na terenu već pokazala. Stoga je veoma važno da se ojača čitav sistem upravljanja migracijama u Srbiji, koji će obuhvatiti sve relevantne aspekte. To znači da se sistem mora ojačati i adekvatno sprovoditi, kako bi omogućio identifikaciju, evidenciju, odgovarajuće profilisanje azilanata i upućivanje na različite procedure, kao i procenu zahteva za azilom zasnovanu na činjenicama, sve u skladu s međunarodnim standardima u ovoj oblasti i u duhu regionalne saradnje. Ujedinjene nacije u Srbiji su spremne da podrže napore vlasti u ovom pravcu. U tom smislu, mi pozdravljamo koordinacione napore Ministarstva unutrašnjih poslova, kao i pokretačku ulogu Zaštitnika građana koji se postarao da se ovom pitanju ljudskih prava ukaže dužna pažnja,“ rekla je Irena Vojačkova Solorano, Stalna koordinatorka Ujedinjenih nacija u Srbiji.\nNedavni protesti protiv mogućeg smeštaja azilanata u Obrenovcu predstavljaju još jedan razlog za zabrinutost, kojim se mora ozbiljno pozabaviti u okviru čitavog sistema za upravljanje migracijama u Srbiji. Ranije ove godine, u okviru nacionalnih konsultacija za „Razvojnu agendu za period posle 2015“, narod Srbije je prepoznao da je potrebno ozbiljno unaprediti kulturu ljudskih prava u Srbiji. Visoka komesarka Ujedinjenih nacija za ljudska prava se osvrnula na ovaj važan nedostatak u nacionalnom sistemu za zaštitu ljudskih prava, dodajući da je ovo jedna od oblasti u kojima nedostatak resursa ne predstavlja prepreku za akciju, i da je potreban veliki usredsređeni napor svih onih koji su zaduženi da promovišu duh tolerancije i poštovanje ljudskih prava.


BRAT (5) I SESTRA (2) NESTALI PRE 6 MESECI Sumnja se da su mališani koje je na nepoznatu lokaciju odveo otac možda negde u SRBIJI\nFoto: missingchildren.ch / screenshot\nAmaja Aja (2) i Amir Ali (5), brat i sestra, koji su početkom ove godine nestali u Švajcarskoj možda se nalaze na teritoriji Srbije, objavila je NVO Astra na zahtev organizacije "Missing children Switzerland".\nKako je objavila ova organizacija, postoje indicije da se mališani nalaze u nekoj od sledećih zemalja: Srbija, Slovenija, BiH, Crna Gora, Hrvatska ili Švajcarska.\nNVO Astra objavila da su deca možda u Srbiji\nKako je navedeno, devojčica Amaja Aja ima oko 100 centimetara visine, svetlo riđu kovrdžavu kosu i svetlije zeleno-braon oči.\nPotraga za nestalom decom traje mesecima\nDeca su nestala istog dana, 29. januara ovde godine, a kako su preneli švajcarski mediji, majka mališana rekla je da je decu na nepoznato mesto odveo njen bivši muž.\nPrema njenim navodima, sud je naložio ocu da vrati decu, međutim on to nije učinio. On je uhapšen i priveden u marku, međutim deca još nisu pronađena i policija intenzivno traga za njima.\nMISTERIJA NESTANKA BRATA (5) I SESTRE (2) Otac uhapšen zbog njihove otmice, ali od dece još NI TRAGA NI GLASA, sumnja se da ih njegova rodbina skriva u Srbiji


Dačić: I Srbija se sprema za treći svetski rat!\nPravda\t11.04.2018 14:36\nSrbija se priprema za krvoproliće svetskih razmera koje preti da izbije na tlu Sirije, potvrdio je za Srpski telegraf šef diplomatije naše zemlje Ivica Dačić, naglasivši da je situacija u svetu postala krajnje ozbiljna i da se "nalazi na ivici".\nTo dramatično upozorenje usledilo je nakon što su Amerika i Britanija neskriveno počele da pripremaju invaziju na sirijsku zemlju bez dokaza optužujući njenog predsednika Bašara el Asada da je još jednom upotrebio zabranjeno hemijsko oružje nad sopstvenim stanovništvom u gradu Dumi. Na takve besomučne napade na režim u Damasku odmah je reagovala njemu saveznička Rusija predvođena Vladimirom Putinom. On je zato naredio da protivraketni sistemi moćne crnomorske flote budu u borbenoj pripravnosti, a što je krajnje ozbiljno protumačio i švedski političar i diplomata Karl Bilt, ističući, poput Dačića, da je zavladala ogromna neizvesnost.\n- Srbija pomno prati i analizira situaciju. Razmišljamo o svim opcijama i scenarijima jer je svetski mir ugrožen. Mir nema alternativu, nema cenu, i to je bila i poruka Josipa Broza Tita u OEBS kada se svet 1975. suočavao sa sličnom krizom - poručio je Dačić komentarišući napetu situaciju u Siriji,koja je eskalirala u subotu u gradu Duma, u provinciji Guta.\nTada je ubijeno najmanje 40 ljudi, a Zapad uporno tvrdi da je za to odgovorna sirijska vojska lojalna Asadu. Navodi se da je ona nad civilima na tom prostoru upotrebila hemijsko oružje jer su Gutu uglavnom držali oni koji su se borili protiv sirijskog predsednika. Međutim, Rusija tvrdi kako njeni istražitelji imaju dokaze da hemijsko oružje nije upotrebljavano ni u kom obliku, te da Zapad "lažnim optužbama pokušava da opravda svoj plan za invaziju na Siriju". Te oštre reči orile su se i u prostorijama Saveta bezbednosti UN, kada je ruski ambasador pri tom telu Vasilij Nebenzja, održao žestoku lekciju SAD, optužujući tu zemlju da na Bliskom istoku samo izaziva haos.\n- Rusija je upozorila Ameriku i njene saveznike da love u mutnom. Da li ste vi sa zapada svesni šta ste tamo napravili. Sve što dodirnete, vi uništite - grmeo je besni Nebenzja i naglasio da Vašington širi laži.\n- Ne postoji nijedan dokaz da se tamo u Dumi nešto dogodilo niti da je bilo žrtava - istakao je ruski zvaničnik, a zatim se osvrnuo na uvrede američke ambasadorke u UN Niki Hejli da je krv sirijske dece na ruskim rukama, kao i da Moskva i Vašington nikada ne bi mogli da budu prijatelji.\n- Mi i ne želimo da budemo prijatelji sa vama! Mi želimo normalan, civilizacijski odnos, koji vi uporno i arogantno odbijate širenjem laži o nama i našim saveznicima. Zato se, Amerikanci, ne zavaravajte! Vi i nemate prijatelje - bio je jasan Nebenzja, nakon čijih reči je, međutim, američki predsednik Donald Tramp poslao još dramatičnije pretnje.\n- Spremni smo da zbog Asadove agresije u Siriji odgovorimo i bez odobrenja UN, ali ćemo zatražiti od Saveta bezbednosti da glasa. Imamo mnogo vojnih opcija - poručio je republikanac, koji je tokom kampanje 2016. obećavao kako će Amerika s njim na čelu prestati da se meša u unutrašnja pitanja drugih zemalja.\n- Deluje kao da je Tramp prinuđen da ide na konfrontaciju jer ga establišment u Americi na to gura. Najnovija dešavanja zabrinjavaju, pa samo možemo da se nadamo da neće doći do eskalacije - istakao je analitičar Branko Radun i dodao da Srbija kao neutralna zemlja koja nije članica NATO ima veći manevarski prostor.\nMoglo bi da bude pritisaka da se svrstamo\nAnalitičar Miroslav Lazanski podsetio je da su ruski generalštab i ministarstvo odbrane te zemlje još pre mesec dana najavili da se u istočnoj Guti sprema jedna vrsta provokacije i nameštaljke s hemijskim oružjem, što se sad ispostavilo tačnim.\n- Čak i ljudi s terena, lekari iz bolnice u Dumi, kažu da nisu dobili nijednog pacijenta pogođenog bojnim otrovom. Amerikancima treba sukob, pa žele po svaku cenu da kompromituju Rusiju. Srbija je vojno neutralna, ali ako se stvar zapetlja, naravno da će pritisci na Beograd biti veliki da se svrstamo - objasnio je Lazanski.\nSada su, međutim, njegove ratnohušačke izjave, kao i otkazivanje putovanja na samit u Latinsku Ameriku zbog ozbiljnosti situacije, samo podstakle i druge, poput britanske premijerke Tereze Mej, da stanu na stranu SAD uz najavu da će takođe vojno udariti na Siriju. Zato su se pojavili zasad nepotvrđeni izveštaji da su oko rezidencije predsednika Asada u Damsku razmešteni moćni PVO sistemi, a što je još jedan dokaz da je konflikt veoma blizu.


Danas u Tuzli Uručeni ključevi za 20 stanova raseljenim licima\n07.12.2017. u 14:01 Broj citanja: 703\nU sali Doma penzionera u Tuzli danas je upriličena ceremonija uručenja ključeva za 20 korisnika stanova, smještenih u zgradi koja je izgrađena u okviru Regionalnog stambenog programa u Bosni i Hercegovini. Stanove na korištenje dobili su najugroženije osobe koje još uvijek imaju status raseljenih osoba i ne postoji mogućnost da se vrate u prijeratna prebivališta. Novoizgrađeni objekat se nalazi u naselju Ši Selo, a stanovi imaju oko 40 kvadrata.\nRiječ je o korisnicima "BiH3" Državnog projekta stambenog zbrinjavanja u BiH (DPSZ), podprograma Regionalnog stambenog programa (RSP) u Bosni i Hercegovini. Vrijednost radova izgradnje zgrade u tuzlanskom naselju Ši Selo, sa 20 stambenih jedinica, iznosi 1.203.500 KM, a sredstva su obezbijeđena iz donatorskog Fonda RSP-a i budžeta Grada Tuzla. Za sufinansiranje podprojekta "BiH3" Državnog projekta stambenog zbrinjavanja u BiH (DPSZ), iz budžeta Grada Tuzla, izdvojeno je 223.500 KM. Pored toga, Grad Tuzla obezbijedio je i zemljište za izgradnju sa svim pratećim potrebnim dozvolama i infrastrukturom, u protuvrijednosti od oko 76.410.00 KM.\n- Ovo je jedan veliki korak, u pitanju je 20 stambenih jedinica, iduće godine 34, naš cilj je negdje oko 250. Zahvalan sam donatorima i našem Ministarstvu na jednom hiperaktivnom radu. Zadovoljan sam, drago mi je što je ovdje i predstavnik Evropske unije. Zahvalan sam mojim saradnicima, sve smo ostavili i bavili se ovim. Ovo je primjer sinergije i Evropske unije i donatora iz svih krajeva svijeta da se uradi jedno humano djelo za 20 porodica. Korisnici su raseljena lica ali i druga lica koja su u stanju socijalne potrebe, koja iz različitih razloga koriste anlternativni smještaj, kazao je prije uručivanja ključeva gradonačelnik Tuzle Jasmin Imamović.\nZadovoljstvo zbog uručivanja ključeva izrazio je i šef Odjela za civilno društvo, socijalni razvoj i prekograničnu saradnju pri EU, Gianluca Vannini.\n- Veoma sam sretan da imam priliku u ime EU danas prisustvovati ovom svečanom činu. Danas je važan dan, dajemo 20 ključeva za 20 stanova koji su izgrađeni u okviru Regionalnog programa stambenog zbrinjavanja. Navjažnije mi je da naglasim ljudski aspekt cijele priče, ljudi koji su dugo čekali da se njihove kuće rekonstruišu, sada su doživjeli da se to i desi. Svjesni smo da predstoji još koraka, ekonomska, socijalna integracija ljudi koji će živjeti u ovim stanovima. Zbog toga se Regionalni stambeni program ne bavi samo izgradnjom nego i održivošću cijelog procesa. I želim naglasiti da je EU tu da podrži ove procese.\nDobru saradnju svih uključenih u Regionalni program stambenog zbrinjavanja, kao i važnost pomoću integracije raseljenih osoba u nove sredine, istakla je i ministrica za ljudska prava i izbjeglice Bosne i Hercegovine (BiH) Semiha Borovac.\nNa današnjem skupu je rečeno da se u Miladijama i Solini rade zgrade za raseljene osobe koje su u vrlo lošim uslovima smještene u Mihatovićima, te da će se iduće godine graditi još jedna zgrada sa 34 stambene jedinice. Osim u Tuzli Program se implementira u jođ devet općina na području Federacije BiH.\nPodprojekat "BiH3" Državnog projekta stambenog zbrinjavanja u BiH (DPSZ) realizuje se u okviru Regionalnog stambenog programa(RSP), iz donatorskih sredstava, prije svih Evropske unije, kao najvećeg donatora, te Sjedinjenih Američkih Država, Italije, Njemačke, Norveške, Švicarske, Danske, Turske i drugih zemalja donatora, uz podršku UNHCR-a, OSCE-a i Razvojne banke Vijeća Evrope.


ESA odustala od spasavanja ruske svemirske sonde\nESA odustala od spasavanja ruske svemirske sonde – Personal magazin\nEvropska svemirska agencija ESA saopštila je da odustaje od daljih pokušaja uspostavljanja kontakta sa ruskom svemirskom sondom upućenom ka Marsu, koja se našla zaglavljena u orbiti oko zemlje. U saopštenju…\nEvropska svemirska agencija ESA saopštila je da odustaje od daljih pokušaja uspostavljanja kontakta sa ruskom svemirskom sondom upućenom ka Marsu, koja se našla zaglavljena u orbiti oko zemlje.\nU saopštenju objavljenom u petak agencija kaže da je obustavila nastojanja na uspostavljanju kontakta sa letelicom lansiranom 9. novembra. Sonda je bila upućena ka Marsu sa zadatkom da se spusti na površinu marsovskog meseca Fobosa i da 2013. godine vrati na zemlju uzorke njegovog tla.\nMeđutim, sonda je stigla samo do orbite oko zemlje posle čega je izgubljen kontakt sa njom. Nastojanja ruskih i međunarodnih svemirskih stručnjaka da je „probude“ ostala su bezuspešna.\nInženjeri u svemirskom centru Evropske svemirske agencije, u Pertu, u Australiji, primili su jedan kratak signal sa sonde 23. novembra. Američka agencija NASA takođe je učestvovala u nastojanjima na obnovi kontakta.\nRuska svemirska agencija saopštila je da letelica verovatno neće moći da nastavi let ka Marsu, ali da bi kontakt sa njom pomogao inženjerima da shvate šta je dovelo do kvara, kao i da pokušaju da spreče njen pad na zemlju.\nOva misija bila je prvi pokušaj Rusije u proteklih 15 godina da pošalje letelicu do Marsa, posle serije bezuspešnih lansiranja osamdesetih i devedesetih godina.\nESA odustala od spasavanja ruske svemirske sonde was last modified: December 5th, 2011 by Redakcija\nESAEvropska svemirska agencija\nCanon PIXMA iX7000 kancelarijski A3 štampač


IZABRANI NAJZNAČAJNIJI STRANI INVESTITORI U BIH | Hayat.ba\nTo su kompanije sa kojima mi sarađujemo i to ne znači da nema još dobrih kompanija koje posluju u BiH. Ovo je prilika da im zahvalimo i za doprinos koji su dali ekonomiji BiH, a naravno i da javno progovorimo o impozantnim rezultatima koje su postigli”, navela je Markovićeva.\nZa prošlu godinu nagrađene su kompanije iz različitih privrednih grana, i to “Temax BH” iz Orašja, “Alpina-Bromy” iz Tešnja, “Privredni preporod” iz Banjaluke, “Koala automotive” iz Tuzle, “Društvo monti” i “Cine Star” iz Sarajeva, “Longwood” iz Cazina, “Symphony” iz Sarajeva, “Hidraulika flex” iz Laktaša, te “Sarajevski kiseljak” iz Kiseljaka.\nKompanije koje su nagrađene za ovu godinu su “Eko energy”” iz Gračanice, “AFT Bosnia” iz Živinica, “Cablex BH” iz Laktaša, “Virgine pulse” i “Transcom WorldWide” iz Tuzle, te “Cineplex BH” iz Sarajeva.\nOsim predstavnika najznačajnijih investitora, sinoćnjoj ceremoniji prisustvovali su predstavnici Ministarstva spoljne trgovine i ekonomskih odnosa i Ministarstva inostranih poslova u Savjetu ministara, te Centralne banke i Spoljnotrgovinske komore BiH.\nIzbor najznačajnijih stranih investitora organizovan je u prostorijama kompanije “Greenpark by Symphony” na Trebeviću u Istočnom Sarajevu.